title: เวทีมวยนานาชาติรังสิต

text: เดิมในปี พ.ศ. 2558 สถิติผู้เข้าชมที่เวทีมวยแห่งนี้เฉลี่ยต่อนัด อยู่ที่ 400 คน กระทั่งปี พ.ศ. 2559 จากการประกบคู่มวยต่างศึก ต่างสาย ส่งผลให้มีผู้เดินทางมาเข้าชมต่อนัดเฉลี่ยที่ 700 คน


title: เวทีมวยนานาชาติรังสิต

text: วันที่ 17 มีนาคม พ.ศ. 2558 ทางสนามมวยได้จัดหาเงินเพื่อช่วยเหลือสถานีตำรวจภูธรประตูน้ำจุฬาลงกรณ์ สำหรับการสร้างตู้ยาม


title: เวทีมวยนานาชาติรังสิต

text: เดือนเมษายน พ.ศ. 2558 เกิดกรณีเจ้าหน้าที่ตำรวจจังหวัดปุมธานีเข้าจับกุมนักพนันที่สนามมวย 86 ราย อย่างไรก็ตาม ฝ่ายเจ้าของสนามได้ออกมาแย้งว่ามีใบอนุญาต เช่นเดียวกับสนามมวยมาตรฐานทุกแห่ง และได้มีการนำเงิน 425,000 บาทมาเพื่อประกันตัวออกไป


title: เวทีมวยนานาชาติรังสิต

text: เวทีมวยนานาชาติแห่งนี้ได้รับคำวิจารณ์เชิงบวกด้านบรรยากาศที่โอ่โถง การแยกโซนสำหรับกองเชียร์ที่เห็นได้ชัดเจน มีเครื่องปรับอากาศเปิดตลอดเวลา อย่างไรก็ตาม เวทีมวยแห่งนี้มีข้อเสียอยู่บ้างคือ สถานที่จอดรถที่มีอยู่จำกัด


title: เวทีมวยนานาชาติรังสิต

text: เวทีมวยนานาชาติรังสิต ยังใช้เป็นสถานที่ถ่ายทำภาพยนตร์ที่มีชื่อเสียง อาทิ ในปี พ.ศ. 2554 ได้มีการถ่ายทำผลงาน "มวยไทย Fight แหลก" ที่นำแสดงโดยเจสัน ยัง


title: ขนมบ้าบิ่น

text: ขนมบ้าบิ่น ขนมไทยอย่างหนึ่ง ทำจากแป้งข้าวเหนียวผสมกับมะพร้าวและนํ้าตาลทรายรวมถึงไข่ไก่ ทำให้สุกด้วยการผิงไฟล่างไฟบน มีลักษณะเป็นชิ้นเล็ก ๆ แบน ๆ เป็นขนมที่มีที่มาจากขนมโปรตุเกสเช่นเดียวกับขนมไทยอีกหลาย ๆ ประเภท แต่ขนมบ้าบิ่นน่าจะถือกำเนิดในยุครัตนโกสินทร์


title: ขนมบ้าบิ่น

text: ที่มาของชื่อ "บ้าบิ่น" มีที่มาด้วยกันสองกระแส บ้างก็ว่ามาจากผู้ที่เป็นเจ้าของตำรับซึ่งเป็นชาวชุมชนกุฎีจีนชื่อ "แม่บิ่น" โดยครั้งแรกใช้ชื่อว่า "ขนมป้าบิ่น" และเรียกเพี้ยนจนกลายเป็นบ้าบิ่นในที่สุด ขณะที่อีกกระแสหนึ่งกล่าวว่า ด้วยความที่ขนมบ้าบิ่นมีที่มาจากขนมโปรตุเกสชื่อ กลชาดาซ เดอ กรูอิงบรา (Queijadas de Coimbra) ซึ่งใช้เนยแข็งเป็นวัตถุดิบ แต่เรียกกันติดปากเพียงคำสุดท้าย คือ "บรา" และต่อมาเพิ่มคำว่า "บิ่น" เข้าไป จนกลายมาเป็นขนมบ้าบิ่นในที่สุด โดยแหล่งของขนมบ้าบิ่นที่ขึ้นชื่อ คือ อำเภอท่าเรือ จังหวัดพระนครศรีอยุธยา


title: ขนมบ้าบิ่น

text: ทั้งนี้คำว่า "บ้าบิ่น" พจนานุกรม ฉบับราชบัณฑิตยสถานได้ให้นิยามว่า "ว. มุทะลุ หุนหันพลันแล่น อวดกล้าทําการอย่างไม่มีสติยั้งคิด บิ่น ก็ว่า"


title: อัลแฟรด ฟินปอกาซอน

text: อัลแฟรด ฟินปอกาซอน (ไอซ์แลนด์: Alfreð Finnbogason; เกิดวันที่ 1 กุมภาพันธ์ ค.ศ. 1989) เป็นนักฟุตบอลชาวไอซ์แลนด์ ปัจจุบันลงเล่นตำแหน่งกองหน้าให้กับสโมสรฟุตบอลเอาก์สบวร์คและทีมชาติไอซ์แลนด์


title: อัลแฟรด ฟินปอกาซอน

text: อัลแฟรด เป็นผู้ทำประตูสูงสุดในลีกเอเรอดีวีซีของประเทศเนเธอร์แลนด์ ในฤดูกาล 2013–14 ยิงได้ 29 ประตู มากที่สุดเป็นอันดับที่ 4 ของลีกยุโรป รองจาก ลุยส์ ซัวเรซ, คริสเตียโน โรนัลโด และ Jonathan Soriano


title: อัลแฟรด ฟินปอกาซอน

text: อัลแฟรดลงเล่นให้กับทีมชาตินัดแรก พบกับหมู่เกาะแฟโร ในปี ค.ศ. 2010 เขาลงเล่นไปทั้งหมด 45 นัด ยิงได้ 11 ประตู


title: อัลแฟรด ฟินปอกาซอน

text: อัลแฟรดลงเล่น 11 นัด และยิง 5 ประตูให้กับทีมชาติรุ่นอายุไม่เกิน 21 ปี ประตูแรกของเขาเกิดขึ้นเมื่อวันที่ 8 กันยายน ค.ศ. 2009 ในรอบคัดเลือกของฟุตบอลชิงแชมป์แห่งชาติยุโรป รุ่นอายุไม่เกิน 21 ปี นัดที่ชนะไอร์แลนด์เหนือ 6–2 ที่สนามเดอะโชว์กราวด์ เมืองคอเลเรน ประเทศไอร์แลนด์เหนือ


title: อัลแฟรด ฟินปอกาซอน

text: อัลแฟรดลงเล่นให้กับทีมชาติชุดใหญ่นัดแรกในปี ค.ศ. 2010 ซึ่งลงเล่นในฐานะตัวสำรอง นัดกระชับมิตรพบกับหมู่เกาะแฟโร ต่อมาเขายิงประตูแรกในฐานะตัวจริง นัดที่แพ้อิสราเอล 3–2 ที่สนามกีฬาบลูมฟิลด์ในเทลอาวีฟ สถิติวันที่ 9 ตุลาคม ค.ศ. 2016 เขาลงเล่นให้ทีมชาติชุดใหญ่ 40 นัด ยิงได้ 11 ประตู


title: อัลแฟรด ฟินปอกาซอน

text: เขามีชื่อติดทีมชาติแข่งขันฟุตบอลชิงแชมป์แห่งชาติยุโรป 2016


title: ฆาตกรต่อเนื่อง (เพลง)

text: "ฆาตกรต่อเนื่อง" เป็นซิงเกิลของวงเยสเซอร์เดส์ จากค่ายจีนี่เรคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย เหมือนเพชร อำมะระ และเรียบเรียงโดย ธีระปริญญ์ รัตนบุตร ออกจำหน่ายในวันที่ 26 เมษายน พ.ศ. 2560


title: ฆาตกรต่อเนื่อง (เพลง)

text: เพลงนี้โดยได้ไอเดียมาจากฆาตกรสาวชาวญี่ปุ่นที่มีหน้าตาสวยน่ารัก แต่ภายใต้ความสวยงามกลับแฝงไปด้วยความโหดร้าย ซึ่งก็เปรียบเหมือน คำว่า " รัก " ที่ออกจากปากคนไม่จริงใจ สุดท้ายอาจกลายเป็นคำที่เชือดเฉือนความรู้สึกและทำให้คุณเจ็บปวดเจียนตาย


title: ฆาตกรต่อเนื่อง (เพลง)

text: ส่วนมิวสิกวีดิโอ กำกับโดย พี่หยุ่น – ศุภวิชช์ สุวรรณเนตร และมี มีอาร์ – ณัฏฐ์ทิตา ฮอร์น มาแสดงเป็นนางเอกใน มิวสิกวีดิโอ โดยเป็นเรื่องราวที่เลิกกันไปแล้ว แต่ก็ยังทำใจไม่ได้ อยู่คนเดียวก็คิดวนไปวนมาอยู่กับภาพเก่า ๆ มีทั้งตอนรักกัน ทะเลาะกัน


title: เธอทำให้ได้รู้

text: "เธอทำให้ได้รู้" เป็นซิงเกิลของวงดนตรีโปเตโต้ ประพันธ์เนื้อร้องโดย เหมือนเพชร อำมะระ แต่งทำนองโดย กัณฑ์กณัฐ อังคณาจีรธิติ ,เหมือนเพชร อำมะระ และเรียบเรียงโดย กัณฑ์กณัฐ อังคณาจีรธิติ ,โปเตโต้ ออกจำหน่ายในวันที่ 6 มิถุนายน พ.ศ. 2560 สังกัดจีนี่เรคอร์ดส ในเครือจีเอ็มเอ็ม แกรมมี่


title: เธอทำให้ได้รู้

text: ส่วนมิวสิกวิดีโอ เป็นเรื่องเกี่ยวกับความรัก 3 รูปแบบ รักวัยมัธยม รักวัยมหาวิทยาลัย รักวัยทำงาน


title: เธอทำให้ได้รู้

text: ในปีเดียวกัน ได้ปล่อยภาพยนตร์สั้นประกอบเพลง “เธอทำให้ได้รู้” เวอร์ชันพิเศษ สำหรับอีซูซุฉลอง 60 ปี ซึ่งมี “ก้อง-สหรัถ สังคปรีชา” มาร่วมขับร้องในเพลง และมี “บอย-ปกรณ์ ฉัตรบริรักษ์” มาร่วมแสดงในภาพยนตร์สั้น โดยภาพยนตร์สั้นประกอบเพลงได้ปล่อยในวันที่ 11 กรกฎาคม พ.ศ. 2560 ส่วนมิวสิกวิดีโอเพลงได้ปล่อยในวันที่ 25 กรกฎาคม พ.ศ. 2560 ในเนื้อหาเพลงและภาพยนตร์สั้นจะนำเสนอเรื่องราวประสบการณ์ความรัก ความผูกพันที่หลากหลายไว้อย่างน่าสนใจ


title: ฟุตบอลโลก 2018 กลุ่มดี

text: กลุ่มดีของฟุตบอลโลก 2018 จะแข่งขันตั้งแต่วันที่ 16 ถึง 26 มิถุนายน ค.ศ. 2018 กลุ่มนี้ประกอบด้วยอาร์เจนตินา, ไอซ์แลนด์, โครเอเชีย และไนจีเรีย สองทีมที่ดีที่สุดจะได้ผ่านเข้าสู่รอบ 16 ทีมสุดท้าย


title: ฟุตบอลโลก 2018 กลุ่มดี

text: ในรอบ 16 ทีมสุดท้าย :


title: ฟุตบอลโลก 2018 กลุ่มดี

text: เวลาที่ระบุไว้คือเวลาท้องถิ่น


title: ฟุตบอลโลก 2018 กลุ่มดี

text: คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:


title: ฟุตบอลโลก 2018 กลุ่มดี

text: เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.


title: เอเอฟซีคัพ 2561 รอบแบ่งกลุ่ม

text:
รอบแบ่งกลุ่ม ของการแข่งขันเอเอฟซีคัพ 2561 จะลงเล่นตั้งแต่วันที่ 10 กุมภาพันธ์ ถึง 16 พฤษภาคม 2561. มีทีมที่เข้าร่วมการแข่งขันทั้งสิ้น 36 ทีมในรอบแบ่งกลุ่มเพื่อที่จะค้นหา 11 ทีมในการแข่งขัน รอบแพ้คัดออก ของ เอเอฟซีคัพ 2561.การจับสลากสำหรับรอบแบ่งกลุ่มจะจัดขึ้นในวันที่ 6 ธันวาคม พ.ศ. 2560, 14:00 MYT (), ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 36 ทีมได้ถูกจับสลากอยู่ในเก้ากลุ่มจากสี่ทีม: แต่ละสามกลุ่มในโซนตะวันตก (กลุ่ม เอ–ซี) และโซนอาเซียน (กลุ่ม เอฟ–เอช), และกลุ่มละหนึ่งทีมในโซนเอเชียกลาง (กลุ่ม ดี), โซนเอเชียใต้ (กลุ่ม อี), และโซนเอเชียตะวันออก (กลุ่ม ไอ). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.
ในรอบแบ่งกลุ่ม, แต่ละกลุ่มจะลงเล่นในรูปแบบเหย้าและเยือน. ทีมด้านล่างนี้ได้ผ่านเข้าสู่ รอบแพ้คัดออก:


title: โจว เหว่ยตง

text: โจว เหว่ยตง () เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ "ซิก้า โจว" (Cica Zhou)


title: โจว เหว่ยตง

text: โจวเหวยถง เริ่มต้นเข้าสู่วงการนางแบบเมื่อปี 2000 ภายหลังเธอได้ตำแหน่งในการประกวดนางแบบระดับประเทศ หลังจากนั้นอีกเพียงปีเดียว เธอก็ติดอันดับ 1 ใน 10 ของสุดยอดนางแบบอาชีพในเมืองจีน มีงานถ่ายภาพ และเดินแบบมากมาย จนกระทั่งในปี 2003 จึงได้รับงานแสดงในละครโทรทัศน์เรื่องหนึ่ง หลังจากนั้นก็มีชื่อเสียงมากขึ้น


title: โจว เหว่ยตง

text:
ด้วยร่างกายที่สมบูรณ์แบบ และหน้าตาอันงดงาม ชื่อของเธอจึงถูกนำไปเปรียบเทียบกับ สุดยอดนางแบบแห่งไต้หวัน จนเธอได้รับฉายาว่า “หลินจื้อหลิงแห่งจีนแผ่นดินใหญ่” หรือไม่ก็ “หลินจื้อหลิงน้อย” จนกระทั่งเมื่อปี
2009 เธอจึงมีโอกาสได้ร่วมงานกับ หลิน จื้อหลิง จริงๆ ในภาพยนตร์ตลกเรื่อง Welcome To Shamatown ซึ่งถือว่าเป็นผลงานการแสดงภาพยนตร์เรื่องแรกของเธอด้วย


title: โจว เหว่ยตง

text: ต่อมาเมื่อปี 2010 เธอได้ถ่ายแบบให้กับนิตยสาร FHM ของไต้หวัน, เป็นพรีเซนเตอร์ของสินค้ามากมาย และยังได้ออกหนังสือภาพที่ประเทศญี่ปุ่นเป็นครั้งแรก ทำให้เธอกลายเป็นที่นิยมของผู้ชายทั่วทั้งทวีปเอเชีย


title: โจว เหว่ยตง

text: สื่อต่างประเทศรายงานว่า เธอได้โชว์ซ้อมการกระโดดน้ำ ในรายการ the hit game diving show จนชุดบิกินีหลุดออกจนเห็นหน้าอกของเธอในน้ำ ผู้ชมทั่วไปคิดว่า เธอศัลยกรรมหน้าอกมาอย่างแน่นอนจนกลายเป็นที่วิพากษ์วิจารณ์ แต่ขณะเดียวกันอีกฝ่ายก็แสดงความคิดเห็นโต้แย้ง


title: คุกหลวงนครบาล

text: คุกหลวงนครบาล เป็นที่คุมขังนักโทษการเมืองและนักโทษร้ายแรงในสมัยกรุงศรีอยุธยา ยังใช้เป็นสถานที่ในการพิพากษาคดี โดยเฉพาะการดำน้ำและลุยไฟพิสูจน์ความสัตย์ซื่อของคู่กรณีด้วย ต่อมาปี พ.ศ. 2483 ปรีดี พนมยงค์ หนึ่งในผู้นำของคณะราษฎรซึ่งเป็นชาวอยุธยา ได้ทำการย้ายจวนสมุหเทศาภิบาลมณฑลอยุธยา มาสร้างขึ้นในบริเวณคุกหลวงนครบาลเก่าแห่งนี้ ใช้ชื่อบ้านทรงไทยนี้ว่า คุ้มขุนแผน


title: คุกหลวงนครบาล

text: สถานที่ตั้งของคุกหลวงนครบาล มีผู้คนสัญจรไปมาและเป็นย่านที่พลุกพล่านแห่งหนึ่งของกรุงศรีอยุธยา บริเวณคุกหลวงจะมีสภาพเป็นเกาะเล็ก เกาะน้อยอยู่กลางบึง บริเวณข้างเคียงมีวัดเกษ สถานที่ศักดิ์สิทธิ์แห่งเรือนจำ หอกลอง เตือนภัยเมื่อมีเหตุร้ายแรงแก่บ้างเมือง สี่แยกตะแลงแกง ที่ประหารเสียบหัวประจาน ศาลพระกาฬที่สถิตแห่งเทพผู้มีอำนาจและศาลที่สถิตแห่งเทพยดาอารักษ์ผู้คุ้มครองป้องกันบ้างเมือง


title: คุกหลวงนครบาล

text: ตามกฎมณเฑียรบาล ตัวพระนครศรีอยุธยาแบ่งออกเป็น 4 แขวง โดยกำหนดให้ หอกลอง เป็นจุดกึ่งกลางของการแบ่งเขตการปกครองดูแล ซึ่งในแต่ละแขวงการปกครองดูและความสงบเรียบร้อย จะมีขุนนางตำแหน่ง ออกหลวง และ ออกขุนแขวง เป็นนายกองตำรวจรับผิดชอบ นายตำรวจเหล่านี้จะถือดาบติดมืออยู่เสมอ มีพวกแขนลายเป็นนายขมังธนูเป็นบริวาร และเช่นเดียวกัน เมื่อมีคนกระทำความผิด ตำรวจแขวงจะเป็นผู้จับกุมผู้กระทำความผิดส่งเข้าไปกักขังในคุกหรือเรือนจำของแต่ละแขวง แขวงต่าง ๆ มีหน้าที่ในการจับกุมผู้กระทำความผิดขังคุกไว้เพื่อรอการพิพากษาคดี ถ้าเป็นคดีเล็กน้อยที่มีบทลงโทษต่ำกว่าเบี้ยแสนลงมา จะพิจารณากันในแขวงนั้น ๆ ได้ แต่ถ้ามีโทษมากกว่านั้น ถ้าเจ้ากรมเจ้ากองจ่ายค่าหญ้าช้าง (ค่าปรับ) ให้สมตามมาตรา จะให้ถ่ายตัวไปพิจารณากันเอง ในแต่ละกรมกอง ส่วนอื่น ๆ ที่นอกเหนือจากนั้น ถ้าเป็นคดีสำคัญต้องพิจารณาว่าความกันในศาลหลวง โดยพระยายมราช ผู้ถือตราพระยมขี่สิงห์ มีอำนาจลงโทษโจรถึงตาย รวมทั้งลงโทษพวกข้าหนีเจ้าทั้งในเมืองและหัวเมืองทั้งหมด การนำนักโทษร้ายแรงมาให้พระยายมราชพิจารณาคดีความ ก็จะต้องนำมาเข้าคุกหลวงนครบาลหรือเรือนจำกลางเพื่อรอการพิจารณาคดีที่กระทรวงนครบาล ดังนั้นในคุกกลางหรือคุกหลวงนครบาลจึงีแต่นักโทษการเมือง นักโทษที่มีคดีอุกฉกรรจ์เป็นส่วนใหญ่


title: คุกหลวงนครบาล

text: ทางทิศใต้ของคุกหลวง คือ วัดเกษ มีพระเจดีย์ประธานทรงปรางค์และวิหารทางด้านทิศตะวันออกซึ่งเป็นองค์ประกอบหลักของการจัดศาสนสถานโดยทั่วไปของสมัยนั้น ความผิดแผกแตกต่างไปของศาสนาสถานแห่งนี้ภายหลังการบูรณะก็คือ ลักษณะของพระเจดีย์ที่มีฐานสูงมากจนผิดสัดส่วนผิดแบบแผนไปทั้งองค์ ในการขุดแต่งและบูรณะเมื่อสมัยต้น ๆ ผู้รับผิดชอบให้ความในใจเกี่ยวกับหลักฐานทางด้านวิชาการน้อยมาก ต่อมาเมื่อมีนักวิชาการได้นำหลักฐานซึ่งเป็นภาพเก่าก่อนการขุดแต่งและบูรณะมาเสนอเปรียบเทียบ จึงเห็นได้ชัดถึงความแตกต่างและความผิดพลาดในการตัดสินใจบูรณะมากยิ่งขึ้น นอกจากนี้บริเวณหลังวัดเกษมีสระแปดเหลี่ยม ขนาดใหญ่อยู่ 1 สระ เมื่อปีงบประมาณ พ.ศ. 2534 ได้รับการขุดแต่งและบูรณะระหว่างที่ำทการขุดลอกเพื่อบูรณะนั้น ได้พบว่าที่กึ่งกลางของสระมีเสาไม้หลักอยู่คู่หนึ่ง ซึ่งอาจสันนิษฐานได้ว่า สระแห่งนี้อาจสร้างขึ้นเพื่อใช้ในการดำน้ำเพื่อพิสูจน์ความสัตย์จริงต่อคู่กรณี ส่วนด้านทิศตะวันออกนอกคลองนครบาลมีหอกลองตั้งอยู่ ปัจจุบันผุพังสูญหายไปหมดทั้งสิ้น


title: คุกหลวงนครบาล

text: คุกหลวงนครบาลเป็นคุกที่กักขังนักโทษการเมืองและนักโทษร้ายแรง ในเหตุการณ์ตอนต้นรัชกาลสมเด็จพระเพทราชา ภายหลังจากเสด็จขึ้นครองราชย์แล้ว ได้กวาดต้อนจับพวกฝรั่งเศสและพวกเข้ารีตมากักขังไว้ โดยนายทหารและพลทหารฝรั่งเศสเข้าไปอยู่ในคุกนั้น ได้พบพวกมิชชันนารี นักเรียน กับพวกฝรั่งเศสที่ติดคุกอยู่แห่งเดียวพร้อมกันหมด ในตอนกลางวัน นักโทษเหล่านี้จะต้องไปขนขยะมูลฝอย ของโสโครกต่าง ๆ ล้างท่อ ล้างที่อุจจาระ ลากเสา ลากซุง และทำงานหนักต่าง ๆ อีกหลายอย่าง จึงอยู่กันด้วยความทรมานแสนสาหัส ต่อมาเมื่อวันที่ 19 กรกฎาคม พ.ศ. 2233 มองซิเดอร์โปมา พร้อมด้วยล่ามได้ไปหาออกญายมราชซึ่งเป็นเจ้าพนักงานบัญชาคุก ขอให้ออกญายมราชอนุญทตให้ปลูกคุกขึ้นต่างหาก สำหรับขังพวกฝรั่งเศสโดยเฉพาะ ซึ่งต่อมาวันที่ 1 สิงหาคม พระเจ้าแผ่นดินทรงสงสารพวกมิชชันนารี และพวกนักเรียนที่ได้รับทุกขเวทนา จึงได้มีรับสั่งปล่อยพวกมิชชันนารีและพวกนักเรียนทั้งหมด แต่จะต้องให้พวกมิชชันนารีและนักเรียนหาประกันเสียก่อน และเมื่อพ้นโทษแล้วจะต้องอยู่ในบ้านหลังหนึ่งซึ่งเจ้าพนักงานจะได้ปลูกขึ้นใกล้กับคุกและจะต้องมีเจ้าพนักงานควบคุม ต่อมาวันที่ 4 สิงหาคม พระคลังได้ใช้พื้นที่สำหรับใช้ปลูกบ้าน ซึ่งมีลักษณะคล้ายเกาะเล็ก ๆ อยู่กลางบึงใหญ่ข้างหลังคุก และห่างจากคุกระยะพอปืนยิงถึง เกาะนี้ยาวประมาณ 11 วา และกว้าง 5 วา


title: คุกหลวงนครบาล

text: วันที่ 15 สิงหาคม เจ้าพนักงานได้ถอดโซ่ตรวนและพวงคอออกจากพวกมิชชันนารี 9 คน และนักเรียน 14 คน และได้ปลดปล่อยให้ออกจากคุกหลวงนครบาล


title: คุกหลวงนครบาล

text: ในคุกหลวงนครบาล มีสภาพความเป็นอยู่อย่างลำบากและทรมาน มีบันทึกจากคณะบาทหลวงฝรั่งเศส บันทึกว่า มีจำนวนนักโทษที่มีอยู่ในคุก จำนวนไม่น้อยอีกด้วย พระราชพงศาวดารกรุงศรีอยุธยาได้กล่าวถึงเหตุการณ์ครั้งเกิดศึกกลางเมืองระหว่างพระมหาอุปราชวังหน้ากับเจ้าฟ้าอัยฝ่ายวังหลวง ซึ่งเป็นพระราชโอรสของพระเจ้าอยู่หัวท้ายสระ ใน พ.ศ. 2275 ว่า “ในครั้งนั้น ฝ่ายวังหน้าได้ยกพลทหารวังหน้าประมาณ 500 คน มาทางถนนป่าผ้าเขียว เข้าพังคุกแล้วปล่อยนักโทษประมาณ 700 คน” นักโทษเหล่านี้คงเป็นกองกำลังของทัพวังหน้าเข้าต่อสู้วังหลวงจนได้รับชัยชนะ และได้ขึ้นครองราชย์เป็นพระเจ้าอยู่หัวบรมโกศต่อจากพระเจ้าอยู่หัวท้ายสระในเวลาต่อมา


title: เบาหวานระหว่างตั้งครรภ์

text: เบาหวานระหว่างตั้งครรภ์ () คือภาวะที่หญิงตั้งครรภ์ที่ไม่ได้เป็นเบาหวานอยู่ก่อน เกิดมีระดับน้ำตาลในเลือดสูงขึ้นกว่าปกติในขณะตั้งครรภ์ ส่วนใหญ่จะไม่มีอาการหรือมีอาการเพียงเล็กน้อย แต่จะเพิ่มความเสี่ยงในการเกิดครรภ์เป็นพิษ โรคซึมเศร้า และมีโอกาสต้องผ่าตัดคลอดสูงขึ้น ทารกที่เกิดจากมารดาที่มีภาวะเบาหวานระหว่างตั้งครรภ์จะมีความเสี่ยงที่จะมีขนาดตัวใหญ่ผิดปกติ น้ำตาลต่ำหลังเกิด และตัวเหลืองได้ หากไม่ได้รับการรักษาอย่างเหมาะสมอาจทำให้ทารกเสียชีวิตก่อนคลอดได้ ในระยะยาวทารกเหล่านี้มีโอกาสสูงกว่าคนทั่วไปที่จะมีภาวะอ้วนหรือเกิดเบาหวานชนิดที่สองขึ้นได้


title: ฮัมมิงเบิร์ด

text:
ฮัมมิงเบิร์ดเป็นนกซึ่งมีถื่นที่อยู่ในทวีปอเมริกา ประกอบเป็นวงศ์ Trochilidae จัดเป็นนกเล็กที่สุดวงศ์หนึ่ง โดยชนิดส่วนใหญ่มีความยาวได้ 7.5–13 เซนติเมตร ฮัมมิงเบิร์ดผึ้ง นกชนิดเล็กที่สุดเท่าที่มีอยู่เป็นฮัมมิงเบิร์ด มีขนาด 5 เซนติเมตร และน้ำหนักน้อยกว่า 2.0 กรัม
ฮัมมิงเบิร์ดได้ชื่อนี้เพราะเสียงฮัมที่เกิดจากปีกที่ตีกันซึ่งกระพือด้วยความถี่สูงที่มนุษย์ได้ยิน พวกมันลอยอยู่กลางอากาศโดยมีอัตรากระพือปีกสูงตั้งแต่ 12 ครั้งต่อวินาทีในชนิดขนาดใหญ่ จนถึงกว่า 80 ครั้งต่อวินาทีในชนิดขนาดเล็ก ๆ บางชนิด ในบรรดาชนิดที่เคยวัดในอุโมงค์ลม ความเร็วสูงสุดเกิน 15 เมตรต่อวินาที (54 กิโลเมตรต่อชั่วโมง) และบางชนิดดำด้วยความเร็ว 22 เมตรต่อวินาที (79 กิโลเมตรต่อชั่วโมง)


title: ฮัมมิงเบิร์ด

text: ฮัมมิงเบิร์ดมีเมแทบอลิซึมสูงกว่าสัตว์เลือดอุ่นชนิดใด เพื่ออนุรักษ์พลังงานเมื่อขาดแคลนอาหาร และในเวลากลางคืนเมื่อไม่ได้ออกหาอาหาร พวกมันสามารถเข้าสู่ภาวะกระตุ้นยาก (torpor) ซึ่งคล้ายกับการจำศีล โดยชะลออัตราเมแทบอลิซึมเหลือ 1/15 ของอัตราปกติ


title: งานอ้างอิง

text: งานอ้างอิง เป็นหนังสือหรือสิ่งพิมพ์รายคาบ (หรือสื่ออิเล็กทรอนิกส์เทียบเท่า) ที่บุคคลสามารถอ้างอิงสารสนเทศได้ สารสนเทศนั้นเจตนาให้พบได้เร็วเมื่อจำเป็น งานอ้างอิงปกติมีการอ้างอิงถึงสำหรับสารสนเทศจำเพาะบางอย่างมากกว่าอ่านตั้งแต่ต้นจนจบ ลีลาการเขียนที่ใช้ในงานประเภทนี้เป็นแบบให้ความรู้ ผู้ประพันธ์เลี่ยงการใช้สรรพนามบุรุษที่ 1 และเน้นข้อเท็จจริง งานอ้างอิงหลายอย่างมีการรวบรวมโดยคณะผู้มีส่วนร่วมซึ่งมีการประสานงานผลงานโดยบรรณาธิการหนึ่งคนขึ้นไปไม่ใช่ผู้ประพันธ์ปัจเจก ปกติมีการให้ดัชนีในงานอ้างอิงหลายชนิด ปกติมีการพิมพ์ฉบับปรับปรุงตามความจำเป็น งานอ้างอิงได้แก่ พจนานุกรม อรรถาภิธาน สารานุกรม กาลานุกรม บรรณานุกรม และสารบัญแฟ้ม (เช่น สารบัญแฟ้มของห้องสมุด พิพิธภัณฑ์หรืองานของศิลปินปัจเจก) มีงานอ้างอิงหลายชนิดในแบบอิเล็กทรอนิกส์และสามารถหาชนิดที่เป็นซอฟต์แวร์ประยุกต์ ซีดีรอม ดีวีดีหรือออนไลน์ผ่านอินเทอร์เน็ตได้


title: การจับกุมคามินสกีและเบนเนต

text: มาร์ก แอล คามินสกี และ ฮาร์วี เบนเนต เป็นนักท่องเที่ยวชาวอเมริกันสองคนที่ถูกคุมขังในสหภาพโซเวียตในปีึค.ศ. 1960 คามินสกีถูกพิจารณาคดีตัดสินให้จำคุกเป็นเวลาเจ็ดปีแล้วขับออกจากสหภาพโซเวียตเนื่องจากเป็นสายลับ


title: การจับกุมคามินสกีและเบนเนต

text: ข่าวมรณกรรมของคามินสกีระบุว่าเขาเป็นสายลับของรัฐบาลสหรัฐฯ


title: การจับกุมคามินสกีและเบนเนต

text: เบนเนตและคามินสกีรู้จักกันที่กองทัพอากาศสหรัฐฯในปีึค.ศ. 1953


title: การจับกุมคามินสกีและเบนเนต

text: คามินสกีเป็นชายโสดอายุ 28 ปี พูดภาษารัสเซียได้คล่องเนื่องจากพ่อแม่เป็นผู้อพยพมาอาศัยที่สหรัฐ ครอบครัวของเขาอาศัยอยู่ที่ไนลส์ รัฐมิชิแกน ในปี 1959 เขาทำงานเป็นมัคคุเทศภาษารัสเซียที่จัดแสดงอเมริกันในกรุงมอสโก ประเทศรัสเซีย เขาเป็นครูในโรงเรียนมิชิแกนที่วางแผนจะสอนภาษารัสเซียที่มหาวิทยาลัยเพอร์ดูในฤดูใบไม้ร่วงปี 1960


title: การจับกุมคามินสกีและเบนเนต

text: ตอนอายุ 26 ปี เบนเนตแต่งงานและอาศัยอยู่ใน บาท รัฐเมน และเพิ่งจบการศึกษาจาก มหาวิทยาลัยแคลิฟอร์เนีย ลอสแอนเจลิส เขา"พยายามที่จะตัดสินใจว่าจะเป็นครูภาษารัสเซียหรือเจ้าหน้าที่บริการต่างประเทศ"


title: การจับกุมคามินสกีและเบนเนต

text: เบนเนตและคามินสกีเดินทางถึงเฮลซิงกิ ประเทศฟินแลนด์ พวกเขาเช่ารถและขับรถไปที่รัสเซียเมื่อวันที่ 27 กรกฎาคม 1960 ทั้งคู่ได้ไปที่สหภาพโซเวียตภายใต้ทุนการศึกษา 2,000 เหรียญจาก Northcraft Education Foundation ในเมืองฟิลาเดลเฟีย


title: การจับกุมคามินสกีและเบนเนต

text: เมื่อวันที่ 17 สิงหาคม ยูจีน พาวเวอร์และลูกชายฟิลลิปพบเบนเนตและคามินสกี ลูกชายของยูจีนบอกกับเขาว่าคามินสกีบอกกับเขาว่าทั้งคู่วางแผนที่จะส่งข้อความถึงครอบครัวของชายรัสเซียคนหนึ่งที่เสียชีวิตไปสหรัฐอเมริกา นอกจากนี้เขายังได้ขอให้ฟิลลิปติดต่อกระทรวงการต่างประเทศสหรัฐหากพวกเขาหายไป คามินสกีบอกกับฟิลลิปว่า ในวันรุ่งขึ้น 18 สิงหาคม 1960 พวกเขาวางแผนที่จะถ่ายภาพเรือดำน้ำซึ่งอยู่ใน "พื้นที่หวงห้าม" ยูจีนกล่าวในภายหลังว่า "พูดตรง ๆ นะ ผมคิดว่าพวกเขากำลังสร้างปัญหาให้ตัวเอง"


title: การจับกุมคามินสกีและเบนเนต

text: ภรรยาของเบนเนตบอกว่าเธอได้ยินจากเบนเนตในจดหมายฉบับหนึ่งเมื่อวันที่ 19 สิงหาคมที่ประทับตราไปรษณีย์ Vinnitsa ในรัสเซียเมืองจำลองของอเมริกา (เมืองสอดแนม) ในยูเครน


title: การจับกุมคามินสกีและเบนเนต

text: ทั้งคู่มุ่งหน้าไปยังเมืองอุจโกรอด ซึ่งพวกเขาวางแผนที่จะขับรถไปยังเชโกสโลวาเกีย


title: การจับกุมคามินสกีและเบนเนต

text: ตามรายงานข่าวของสำนักโทรเลขแห่งสหภาพโซเวียต หรือ ตัสส์ (TASS) ชาวอเมริกันสองคน "จงใจเบี่ยงเบนความสนใจไปจากเส้นทางที่ได้รับอนุญาตใกล้เมืองอุจโกรอด (ใกล้ชายแดนเชโกสโลวาเกีย - ฮังการีของสหภาพโซเวียต) และเจาะเข้าไปในพื้นที่ชายแดนหวงห้าม" ในขณะที่ขับรถทัวร์สหภาพโซเวียต" ตัสส์ รายงานว่าคามินสกีมี "แผนที่ที่มีการมาร์กที่ตั้งทางทหารในยูเครนตะวันตก" และ "ฟิล์มถ่ายภาพและโน้ตบุ๊กพิสูจน์ว่าเขากำลังรวบรวมข้อมูลข่าวกรองบนดินแดนโซเวียต"


title: การจับกุมคามินสกีและเบนเนต

text: คามินสกีระบุว่าทั้งคู่ถูกขอให้หยุดที่จุดตรวจบริเวณชายแดนเชโกสโลวาเกีย ยาม KGB พาพวกเขาไปยังเมืองใกล้ ๆ ของ Chop หลังจากสอบปากคำพวกเขาก็หยุดที่ชายแดนของเชโกสโลวาเกียอีกครั้ง ฟิล์มทั้งหมดของพวกเขาถูกถูกนำไปล้าง และอัดรูป พวกเขาก็ถูกค้น


title: การจับกุมคามินสกีและเบนเนต

text: กระทรวงการต่างประเทศสหรัฐรายงานว่านักท่องเที่ยวคนอื่น เห็นคามินสกี เมื่อวันที่ 25 สิงหาคม 1960 "ที่จุดควบคุมชายแดนโซเวียตในโรงแรมของสำนักงานท่องเที่ยวอินทัวร์นิสต์ (Intourist travel agency) ที่อุจโกรอด ที่ชายแดนของเชโกสโลวาเกีย" นักท่องเที่ยวบอกว่า คามินสกี "อยู่ภายใต้การคุมขังเพราะถ่ายภาพ"


title: การจับกุมคามินสกีและเบนเนต

text: ในเดือนกันยายนปี 1960 ทั้งสองหายตัวไป ภรรยาของฮาร์วี เรนา เบนเนตรายงานว่าพวกเขาหายไป


title: การจับกุมคามินสกีและเบนเนต

text: ชายสองคนถูกกักกันอยู่ในโรงแรมที่อุจโกรอด เป็นเวลาเก้าวัน จากนั้นพวกเขาก็บินไปเคียฟ คามินสกีถูกขังอยู่ในห้องขังเดี่ยวเบอร์ 35 ในสำนักงานใหญ่ของเคจีบี เบนเน็ตต์อยู่ในโรงแรมเพื่อเป็นพยาน


title: การจับกุมคามินสกีและเบนเนต

text: หลังจากที่ถูกจับกุมเบนเนตและคามินสกีได้รับทนายความที่แนะนำให้พวกเขาสารภาพผิดกับข้อหาทั้งหมด ชายสองคนยอมรับว่าพวกเขาถ่ายรูปเพื่อนำไปลงหนังสือที่คามินสกีกำลังเขียนให้กองทุน Northcraft Education


title: การจับกุมคามินสกีและเบนเนต

text: คามินสกีถูกตั้งข้อหาทำหน้าที่สอดแนมภายใต้มาตรา 2 ของประมวลกฎหมายโซเวียตเกี่ยวกับการก่ออาชญากรรมต่อรัฐ คามินสกีกล่าวว่า "แม้ว่าผมจะรู้ว่าผมกำลังถูกสอบสวนภายใต้มาตรา 2 ของโซเวียตและถือโทษประหารชีวิต แต่ผมก็ได้คำยืนยันจากคนรัสเซียว่าพวกเขาจะไม่ดำเนินการประหารผม" อัยการบอกกับคามินสกีว่า "เก็บหัวของคุณไว้ คุณจะไม่ตายนี่" คามินสกีได้คุยกับอัยการเป็นเวลานานว่าใครจะเป็นผู้ชนะการเลือกตั้งประธานาธิบดีสหรัฐฯ


title: การจับกุมคามินสกีและเบนเนต

text: มื่อวันที่ 16 กันยายน 1960 ศาลทหารในยูเครนตะวันตกตัดสินให้คามินสกีจำคุก 7 ปี อ้างอิงจากตัสส์ ระหว่างการพิจารณาคดีเบนเนตถูกเรียกว่าเป็นพยานกับคามินสกี และ "ประณามการกระทำของคามินสกี และประกาศว่าพวกเขาเข้ากันไม่ได้ระหว่างการท่องเที่ยว" เบนเนตปฏิเสธข้อกล่าวหานี้ในภายหลัง


title: การจับกุมคามินสกีและเบนเนต

text: คามินสกีอุทธรณ์ต่อคณะกรรมการบริหารของสหภาพโซเวียตสูงสุด เพราะเขารายงานการรับโทษและการแสดงออกถึงการกลับใจ ประธานคณะกรรมการตัดสินว่าเขาควรจะถูกไล่ออกจากประเทศแทนการถูกส่งตัวเข้าคุก คามินสกีได้รับการปล่อยตัวจากการถูกคุมขังเมื่อวันที่ 14 ตุลาคม


title: การจับกุมคามินสกีและเบนเนต

text: ในขณะอยู่นิวยอร์กนีกีตา ครุชชอฟถูกถามโดยโจ ไมเคิลส์ จากNBC เกี่ยวกับนักท่องเที่ยวชาวอเมริกันที่ถูกจับกุมในข้อหาถ่ายภาพ ครุชชอฟหันไปหาโจ ไมเคิลส์และกล่าวว่า "คุณเป็นคนชั่วร้าย ฉันจะไม่ตอบคำถามของคุณอีกต่อไป


title: การจับกุมคามินสกีและเบนเนต

text: ชายทั้งสองเดินทางกลับสู่สหรัฐเมื่อวันที่ 20 ตุลาคม


title: การจับกุมคามินสกีและเบนเนต

text: เมื่อ คามินสกีเดินทางกลับมายังสหรัฐฯเขากล่าวว่า "เขาวางแผนที่จะเดินทางไปรัสเซียเป็นเวลา 5 สัปดาห์เพื่อรวบรวมข้อมูลสำหรับหนังสือ" เพื่อแสดงให้เห็นว่าสหภาพโซเวียตพูดถึงสันติภาพอย่างต่อเนื่อง แต่กำลังเตรียมพร้อมสำหรับการทำสงคราม "เขายอมรับว่าเขามี วางแผนที่จะเขียนหนังสือ "ปรามาส" เกี่ยวกับสหภาพโซเวียต เขาถ่าย"ภาพที่จะแสดงให้เห็นถึงการเตรียมพร้อมสำหรับการทำสงครามกับประเทศชายแดนโซเวียตที่หันหน้าไปทางทิศตะวันตก มีทหารกว่า 75 หน่วยเตรียมพร้อม ... มีทหารและสถานที่ติดตั้งทางทหารอยู่ในเขตชายแดนมากกว่าพลเรือนและฟาร์มและเมืองต่างๆ ในคำพูดที่ขัดแย้งกัน คามินสกีกล่าวว่าวัตถุทางทหารเพียงอย่างเดียวที่เขาถ่ายภาพคือการติดตั้งเรดาร์ใน "หมอกควันของที่ราบในรัสเซียห่างออกไปประมาณหนึ่งไมล์"


title: การจับกุมคามินสกีและเบนเนต

text: ทนายของมูลนิธิ Northcraft Educational Foundation ปฏิเสธที่จะตั้งให้ชื่อ "ผู้สนับสนุนของกลุ่มหรือที่ตั้งสำนักงานใหญ่" สำนักข่าวตัสส์เรียกมันว่า "องค์กรสอดแนม"


title: การจับกุมคามินสกีและเบนเนต

text: คามินสกีเสียชีวิตในวันที่ 15 กุมภาพันธ์ 2007 หนึ่งในข่าวมรณกรรมของเขาบอกว่าเขาเป็น "สายลับ" ของรัฐบาลสหรัฐฯ


title: พระครูพิพิธชลธรรม (หลาย อาภรโณ)

text: พระครูพิพิธชลธรรม (หลวงพ่อหลาย อาภรโณ) เจ้าอาวาสวัดนาจอมเทียน และเจ้าคณะตำบลนาจอมเทียน เกจิดังของตำบลนาจอมเทียน อำเภอบางละมุง จังหวัดชลบุรี


title: พระครูพิพิธชลธรรม (หลาย อาภรโณ)

text: พระครูพิพิธชลธรรม (หลวงพ่อหลาย อาภโณ) ท่านมีนามว่า " หลาย " นามสกุล " " เกิดเมื่อวันที่ 8 ธันวาคม พ.ศ. 2471 ตรงกับวันเสาร์ แรม 12 ค่ำ เดือน 12 ปีมะโรง ณ บ้านทุ่งคา ตำบลห้วยใหญ่ อำเภอบางละมุง จังหวัดชลบุรี โยมบิดาชื่อ มารดาชื่อ นามสกุล


title: พระครูพิพิธชลธรรม (หลาย อาภรโณ)

text:
พ.ศ. 2491 เมื่ออายุได้ 20 ปี ท่านอุปสมบท ณ พัทธสีมาวัดนาจอมเทียน โดยมี
ท่านได้รับฉายาทางธรรมว่า " อาภรโณ "


title: พระครูพิพิธชลธรรม (หลาย อาภรโณ)

text:
เมื่ออุปสมบทแล้ว ได้มาจำพรรษาอยู่ ณ วัดนาจอมเทียน กับพระอาจารย์รูปแรกคือ พระอธิการไฮ้ วัดนาจอมเทียน พระผู้มากด้วยพุทธาคม พร้อมทั้งร่ำเรียนพระธรรมวินัย และพุทธาคมกับท่าน ต่อมาจึงได้ฝากตัวเป็นศิษย์ของ พระอธิการลั้ง วัดอัมพาราม ศิษย์เอกผู้เป็นมือจารปลัดขิกให้กับหลวงพ่ออี๋ แห่งวัดสัตหีบ
พระอาจารย์รูปที่3 ของหลวงพ่อหลาย คือ หลวงพ่อทองอยู่ จนฺทสาโร อำเภอสัตหีบ จังหวัดชลบุรี ผู้เป็นศิษย์ของบูรพาจารย์ตำนานเขี้ยวเสือแกะ " หลวงพ่อปาน วัดบางเหี้ย " อาจกล่าวได้ว่า หลวงพ่อหลาย อาภรโณ ท่านมีครูที่เป็นอมตะเถราจารย์ผู้เข้มขลังแห่งภาคตะวันออกถึง 3 รูปเลยทีเดียว
พระครูพิพิธชลธรรม (หลวงพ่อหลาย อาภรโณ) เป็นทั้งพระนักปฏิบัติ และพระนักพัฒนาทั้งยังดำรงความเป็นสมณะอยู่ในศีลธรรมอย่างดี และเป็นที่เลื่อมใสศรัทธาแก่พุทธศาสนิกชนโดยทั่วไปมาช้านาน


title: ถนนทรงวาด

text: ถนนทรงวาด (อักษรโรมัน: Thanon Song Wat) เป็นถนนสายหนึ่งในเขตสัมพันธวงศ์ กรุงเทพมหานคร ในย่านเยาวราช


title: ถนนทรงวาด

text:
ถนนทรงวาด กำเนิดจากการที่พระบาทสมเด็จพระจุลจอมเกล้าเจ้าอยู่หัว ทรงเป็นผู้วาดแนวถนนเส้นนี้ลงบนแผนที่เพื่อลดความแออัดของพื้นที่ในย่านสำเพ็งหลังจากเกิดเพลิงไหม้ครั้งใหญ่ ถนนทรงวาดมีความยาวทั้งสิ้น 1,196 เมตร กินพื้นที่ตั้งแต่แขวงสัมพันธวงศ์ และแขวงตลาดน้อย การตัดถนนทรงวาดแบ่งเป็น 2 ช่วง คือ ช่วงแรกเมื่อ พ.ศ. 2435 เริ่มจากถนนจักรเพชรถึงตรอกโรงกระทะ (ถนนเยาวพานิช) และช่วงที่สอง พ.ศ. 2450 จากตรอกโรงกระทะไปจดกับถนนเจริญกรุง
ในอดีต ถนนทรงวาดเป็นถนนสายสำคัญที่เชื่อมต่อกับท่าเรือกลไฟบรรทุกสิ่งของจากหัวเมืองต่าง ๆ มายังกรุงเทพมหานคร สองฟากถนนจึงเต็มไปด้วยร้านค้าจำหน่ายนำเข้า ส่งออก ส่วนมากเป็นพืชผลทางการเกษตร เช่น บริษัทเจียไต๋ ซึ่งได้กลายมาเป็น เครือเจริญโภคภัณฑ์ หรือ ซีพี ในปัจจุบัน และหลายร้านก็ยังคงดำเนินกิจการมาจนถึงปัจจุบันและเน้นการขายส่ง


title: ถนนทรงวาด

text: ปัจจุบัน อาคารต่าง ๆ ที่ถนนทรงวาดจึงเป็นอาคารเก่าแก่ควรค่าแก่การอนุรักษ์ และยังมีศิลปะบนผนังหรือกำแพงของอาคารต่าง ๆ จากฝีมือของศิลปินชาวตะวันตก นอกจากนี้แล้วถนนทรงวาดตรงจุดตัดกับถนนทรงสวัสดิ์ มีถนนสายหนึ่งชื่อ "ถนนทรงเสริม" มีความยาว 20 เมตร ไปสิ้นสุดที่ท่าสวัสดี ท่าเรือที่สามารถโดยสารเรือข้ามฟากข้ามมายังท่าวัดทองธรรมชาติ ในฝั่งธนบุรีได้


title: เรียว (หน่วยเงิน)

text: เรียว () หน่วยเงินในอดีตของประเทศญี่ปุ่นซึ่งใช้ทองคำแลกเปลี่ยนตามระบบ มาตราชั่งตวงวัดของญี่ปุ่น ใช้กันมากก่อน ยุคเมจิ ถูกแทนที่โดยค่าเงิน เยน ใยรัชสมัย จักรพรรดิเมจิ เมื่อวันที่ 27 มิถุนายน พ.ศ. 2414


title: โตโยต้า ลีกคัพ 2561

text: ฟุตบอลไทยลีกคัพ "โตโยต้า ลีกคัพ 2561" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลช้าง เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัท โตโยต้า มอเตอร์ (ประเทศไทย) จำกัด เป็นผู้ให้การสนับสนุนหลัก


title: โตโยต้า ลีกคัพ 2561

text: เริ่มการแข่งขันรอบคัดเลือก รอบแรกตั้งแต่วันที่ 28 กุมภาพันธ์ ไปจนถึงรอบชิงชนะเลิศ ที่ สนามศุภชลาศัย เงินรางวัลทีมแชมป์ 5 ล้านบาท


title: โตโยต้า ลีกคัพ 2561

text: สโมสรที่คว้าแชมป์โตโยต้า ลีกคัพ 2561 จะได้ลงเล่นในแม่โขงคลับแชมเปียนชิพ 2018 พบกับตัวแทนสโมสรในแถบลุ่มแม่น้ำโขง


title: โตโยต้า ลีกคัพ 2561

text: การจับสลากประกบคู่สำหรับรอบคัดเลือกรอบแรกและรอบคัดเลือกรอบสองได้จัดขึ้นเมื่อวันที่ 21 กุมภาพันธ์ พ.ศ. 2561 เวลา 15.00 น. ที่ชั้น 24 อาคารเฉลิมพระเกียรติ การกีฬาแห่งประเทศไทย.


title: โตโยต้า ลีกคัพ 2561

text: ส่วนทีมที่ผ่านเข้ารอบเพลย์ออฟ โดยไม่ต้องเล่นรอบคัดเลือกรอบสอง ได้แก่ น่าน เอฟซี, หัวหิน ซิตี้, สุราษฏร์ เอฟซี


title: โตโยต้า ลีกคัพ 2561

text: การจับสลากสำหรับรอบเพลย์ออฟมีขึ้นเมื่อวันที่ 27 มีนาคม พ.ศ. 2561 เวลา 13.30 น. ที่อาคารเฉลิมพระเกียรติ 72 พรรษา การกีฬาแห่งประเทศไทย ชั้น 24


title: โตโยต้า ลีกคัพ 2561

text: รอบแรกได้เริ่มทำการจับสลากขึ้นเมื่อวันที่ 22 พฤษภาคม พ.ศ. 2561 เวลา 13.30 น. ณ โรงแรมดิ เอมเมอรัลด์ รัชดา.


title: โตโยต้า ลีกคัพ 2561

text: รอบสอง (รอบ 16 ทีมสุดท้าย) จะประกอบไปด้วยสิบหกสโมสรซึ่งเป็นผู้ชนะของรอบแรก ซึ่งรอบสอง (รอบ 16 ทีมสุดท้าย) ได้เริ่มทำการจับสลากขึ้นเมื่อวันที่ 19 มิถุนายน พ.ศ. 2561 เวลา 14.30 น. ณ โรงแรมดิ เอมเมอรัลด์ รัชดา.


title: โตโยต้า ลีกคัพ 2561

text: รอบก่อนรองชนะเลิศ (รอบ 8 ทีมสุดท้าย) จะประกอบไปด้วย 7 สโมสรจากโตโยต้า ไทยลีก และ 1 สโมสรจากออมสิน ลีกโปร ซึ่งรอบก่อนรองชนะเลิศ (รอบ 8 ทีมสุดท้าย) ได้เริ่มทำการจับสลากขึ้นเมื่อวันที่ 17 กรกฎาคม พ.ศ. 2561 เวลา 14.00 น. ณ ห้องประชุมชั้น 25 อาคารเฉลิมพระเกียรติ 7 รอบพระชนมพรรษา การกีฬาแห่งประเทศไทย. ทุกนัดในรอบนี้จะลงแข่งขันในวันที่ 8 สิงหาคม พ.ศ. 2561.


title: โตโยต้า ลีกคัพ 2561

text: รอบรองชนะเลิศจะจับสลากในวันที่ 14 สิงหาคม พ.ศ. 2561. ทุกนัดในรอบนี้จะลงแข่งขันในวันที่ 19 กันยายน พ.ศ. 2561.


title: จังหวัดปังกาซีนัน

text: จังหวัดปังกาซีนัน (ปังกาซีนัน: Luyag na Pangasinan; อีโลกาโน: Probinsia ti Pangasinan; ) เป็นจังหวัดหนึ่งของประเทศฟิลิปปินส์ มีเมืองหลักคือลิงกาเยน ตั้งอยู่ในพื้นที่ทางตะวันตกของเกาะลูซอน ติดกับอ่าวลิงกาเยนและทะเลจีนใต้ จังหวัดมีพื้นที่ สำหรับในปี ค.ศ. 2015 มีประชากร 2,956,726 แต่ผู้มีสิทธิ์ลงคะแนนเสียงภายในจังหวัดมีอยู่ 1,651,814 คน


title: จังหวัดปังกาซีนัน

text: ปังกาซีนัน เป็นทั้งชื่อจังหวัด, ชาติพันธุ์ และภาษา ประชากรที่พูดภาษาปังกาซีนันมีประมาณ 2 ล้านคน โดยภาษานี้ นอกจากจะเป็นภาษาราชการประจำจังหวัดแล้ว ยังเป็นภาษาราชการประจำเขตอีกด้วย ประชากรในจังหวัดส่วนใหญ่เป็นชาวปังกาซีนัน และที่เหลือเป็นชาวโบลิเนาและชาวอีโลกาโน ซึ่งตั้งถิ่นฐานบริเวณทางตะวันออกและตะวันตกของจังหวัด


title: จังหวัดปังกาซีนัน

text: คำว่า "ปังกาซีนัน" แปลว่า "สถานที่แห่งเกลือ" หรือ "สถานที่แห่งการผลิตเกลือ" เนื่องจากจังหวัดนี้เป็นแหล่งผลิตเกลือขนาดใหญ่ของประเทศ


title: เทศบาลเมืองพระพุทธบาท

text: เทศบาลเมืองพระพุทธบาท หรือ เมืองพระพุทธบาท เป็นเทศบาลขนาดใหญ่ ตั้งอยู่ในเขตอำเภอพระพุทธบาท จังหวัดสระบุรี เป็นเมืองท่องเที่ยวที่สำคัญของจังหวัดสระบุรีของภาคกลางของประเทศไทย และที่สำคัญยังเป็นเมืองเศรษฐกิจอีกเมืองหนึ่งของจังหวัดสระบุรีด้วย


title: เทศบาลเมืองพระพุทธบาท

text: เทศบาลเมืองพระพุทธบาท   ได้รับพระกรุณาโปรดเกล้าฯ  ให้ตราพระราชกฤษฎีกาการจัดตั้งเป็นเทศบาล  โดยยกฐานะจากสุขาภิบาลพระพุทธบาท   อำเภอพระพุทธบาท  จังหวัดสระบุรี  ขึ้นเป็นเทศบาลตำบลพระพุทธบาท  มีชื่อว่า “เทศบาลตำบลพระพุทธบาท” และได้ประกาศในราชกิจจานุเบกษา  เล่มที่ 104 ตอนที่  224 ลงวันที่   6 พฤศจิกายน  2530 ซึ่งมีผลบังคับใช้ตั้งแต่วันที่ 7 พฤศจิกายน 2530 เป็นเทศบาลลำดับที่  130(ไม่รวมกรุงเทพมหานครและเมืองพัทยา)ต่อมากระทรวงมหาดไทยได้ ประกาศเปลี่ยนแปลงฐานะเทศบาลตำบลพระพุทธบาท  อำเภอพระพุทธบาท  จังหวัดสระบุรี  ขึ้นเป็นเทศบาลเมืองพระพุทธบาท  ตั้งแต่วันที่   5 มกราคม  2549 จนถึงปัจจุบัน


title: เทศบาลเมืองพระพุทธบาท

text:
เทศบาลเมืองพระพุทธบาท  ตั้งอยู่ทางทิศเหนือของจังหวัดสระบุรี  ระยะทางห่างจากจังหวัดสระบุรีประมาณ  28  กิโลเมตร   ห่างจากกรุงเทพมหานครประมาณ  136  กิโลเมตร   มีพื้นที่  29.6  ตารางกิโลเมตร  ครอบคลุมพื้นที่   4  ตำบล   32  หมู่บ้าน ของอำเภอพระพุทธบาท  คือ
สภาพเศรษฐกิจขึ้นอยู่กับการค้า  การบริการ  การท่องเที่ยว ดังนั้น  จึงมีกิจการร้านค้ามากมาย  เช่น  กิจการที่จำหน่ายอาหาร  เครื่องดื่ม  สินค้าอุปโภคบริโภค  กิจการที่จำหน่ายสินค้าเฉพาะอย่างมีจำนวนมากที่สุด  ได้แก่กิจการประเภทรถจักรยานยนต์   เครื่องใช้ไฟฟ้า  ร้านทอง  แหล่งธุรกิจจะอยู่ริมถนนพหลโยธินทางด้านเหนือ


title: เทศบาลเมืองพระพุทธบาท

text: 1) อาชีพ ประชากรในเขตเทศบาลเมืองพระพุทธบาทส่วนใหญ่  ประกอบอาชีพเป็นผู้ปฏิบัติงานในกระบวนการผลิตและกรรมกรประมาณร้อยละ 27.71%  อยู่ในระหว่างเป็นนักเรียน นักศึกษา อยู่ในสัดส่วนต่ำลงมาตามลำดับสำหรับรายได้ของประชากรในเขตเทศบาล  แต่จากการรายงานข้อมูลสถิติที่สำคัญของจังหวัดสระบุรี พ.ศ. 2557 นั้น  ระบุว่ารายได้เฉลี่ย  83,310  บาทต่อปี และรายได้เฉลี่ยต่อครัวเรือน 300,563 บาทต่อปี


title: เทศบาลเมืองพระพุทธบาท

text: 2)  การเกษตรกรรม


title: เทศบาลเมืองพระพุทธบาท

text: ในเขตเทศบาลเมืองพระพุทธบาท  มีพื้นที่เกษตรกรรมประมาณ  3,409  ไร่  โดยทำการปลูกพืชไร่  ไม้ผล  ไม้ยืนต้น  ทำนา พืชผัก และอื่นๆ


title: เทศบาลเมืองพระพุทธบาท

text: -ทำนา จำนวน     4       ครอบครัว พื้นที่ประมาณ 39 ไร่


title: เทศบาลเมืองพระพุทธบาท

text: -ทำไร่ จำนวน    102     ครอบครัว พื้นที่ประมาณ 1,680 ไร่


title: เทศบาลเมืองพระพุทธบาท

text: 3)  การพาณิชยกรรมและบริการ


title: เทศบาลเมืองพระพุทธบาท

text: 4)  การอุตสาหกรรม


title: เทศบาลเมืองพระพุทธบาท

text: ในเขตเทศบาลเมืองพระพุทธบาทมีโรงงานอุตสาหกรรมขนาดใหญ่   จำนวน  6  แห่ง  ดังนี้


title: เทศบาลเมืองพระพุทธบาท

text: -  โรงงานผลิตปุ๋ยชีวภาพ    จำนวน   1  แห่ง


title: เทศบาลเมืองพระพุทธบาท

text: -  โรงงานผลิตปูนมาร์ล      จำนวน    1  แห่ง


title: เทศบาลเมืองพระพุทธบาท

text: -  โรงงานผลิตหินแกรนิต    จำนวน    3  แห่ง


title: เทศบาลเมืองพระพุทธบาท

text: -  โรงงานผลิตอาหารสัตว์   จำนวน    1  แห่ง


title: เทศบาลเมืองพระพุทธบาท

text: 5)  การปศุสัตว์


title: เทศบาลเมืองพระพุทธบาท

text: - ฟาร์มเลี้ยงสุกร      2    แห่ง


title: เทศบาลเมืองพระพุทธบาท

text: - ฟาร์มเลี้ยงไก่        1    แห่ง


title: เทศบาลเมืองพระพุทธบาท

text: 6)  การท่องเที่ยวสถานที่ท่องเที่ยวทางธรรมชาติ


title: เทศบาลเมืองพระพุทธบาท

text: ธารทองแดง  อยู่ที่ตำบลธารเกษม  อำเภอพระพุทธบาท  เป็นธารน้ำธรรมชาติอยู่ห่างจากอำเภอพระพุทธบาทประมาณ  3  กิโลเมตร  ต้นธารเกิดจากเขาธารทองแดงในเขตอำเภอ พระพุทธบาทและไหลลงไปทางอำเภอหนองโดน  ตามพระราชพงศาวดารฉบับพระราชหัตถเลขา  เล่ม 2  กล่าวว่า  สมเด็จพระเจ้าปราสาททอง  โปรดฯ  ให้สร้างพระตำหนักริมลำธาร  ได้มีการขุดพบท่อน้ำสามตาที่ริมลำธาร (ปัจจุบันเก็บรักษาไว้ในพิพิธภัณฑ์สถานพระพุทธบาท)  ท่อนี้เป็นข้อต่อเหมือนท่อประปา


title: เทศบาลเมืองพระพุทธบาท

text: ปัจจุบันแต่ใหญ่กว่ามาก เป็นท่อที่ทำด้วยทองแดงขนาดเส้นผ่าศูนย์กลาง  20  ซม. และในบริเวณธารทองแดงนี้ยังพบที่กั้นน้ำ  ที่ระบายน้ำมาใช้ภายในพระตำหนักท้ายพิกุล  เป็นเขื่อนก่อด้วยอิฐถือปูน  ซึ่งเป็นซากโบราณสถานที่สร้างมาแต่สมัยอยุธยา  ปัจจุบันนี้ยังเห็นสภาพเป็นลำธารแต่ตื้นเขินมากแล้ว ที่ริมลำธารมีแนวเขื่อนก่ออิฐถือปูนปรากฏอยู่  (จากหนังสือที่ระลึกพิธีถวายพระกฐินพระราชทาน  วัดพระพุทธบาทราชวรมหาวิหาร   จังหวัดสระบุรี)


title: เทศบาลเมืองพระพุทธบาท

text: 1. ชุมชน จำนวน 30 ชุมชน ซึ่งยังไม่ครอบคลุมทั้งพื้นที่


title: เทศบาลเมืองพระพุทธบาท

text: 2)  ศาสนา


title: เทศบาลเมืองพระพุทธบาท

text: ประชากรในเขตเทศบาลเมืองพระพุทธบาทนับถือศาสนาพุทธ  มีวัด จำนวน   10   วัด   สำนักสงฆ์   1  แห่ง


title: เทศบาลเมืองพระพุทธบาท

text: 3)  วัฒนธรรม


title: เทศบาลเมืองพระพุทธบาท

text: ประเพณีที่สำคัญของท้องถิ่น  ได้แก่งานนมัสการรอยพระพุทธบาท  ในปีหนึ่งๆ จะมีประชาชนทั้งชาวไทยและชาวต่างประเทศเดินทางมานมัสการ


title: เทศบาลเมืองพระพุทธบาท

text: ด้วยความเลื่อมใสศรัทธา  ได้กำหนดให้มีการจัดงานนมัสการปีละ  2  ครั้ง  ครั้งที่ 1 เริ่มตั้งแต่วันขึ้น 1 ค่ำ ถึง 15 ค่ำ เดือน  3  รวม  15  วัน   ครั้งที่ 2  เริ่มตั้งแต่วันขึ้น  8  ค่ำ ถึง 15 ค่ำ  เดือน  4  รวม  8  วัน


title: เทศบาลเมืองพระพุทธบาท

text: งานประเพณีตักบาตรดอกไม้  นับว่าเป็นประเพณีที่สำคัญของจังหวัดสระบุรีและมีแห่งเดียวในโลก  โดยถือเอาวันเข้าพรรษา วันแรม  1  ค่ำ  เดือน  8  ของทุกปี  จะมีประชาชน  ผู้เฒ่าผู้แก่และคนหนุ่มสาวทั่วไปต่างพากันไปทำบุญตักบาตร เนื่องในวันเข้าพรรษาที่วัดพระพุทธบาทราชวรมหาวิหารตามประเพณีชาวพุทธทั้งหลาย   นอกจากนี้ทางเทศบาลเมืองพระพุทธบาทร่วมกับจังหวัดสระบุรี  ส่วนราชการ  เอกชน  และประชาชน   ร่วมกันจัดให้มีขบวนแห่  การแสดงอันสวยงาม และพิธีตักบาตรด้วยดอกไม้ที่มีชื่อว่า “ดอกเข้าพรรษา”  งานนี้จัดเป็นประจำทุกปีและเป็นงานยิ่งใหญ่ของจังหวัดสระบุรีงานประเพณีแห่พระเขี้ยวแก้ว   ซึ่งชาวพุทธเชื่อกันว่าเป็นฟันของสมเด็จพระสัมมาสัมพุทธเจ้า  ซึ่งในวันขึ้น 1 ค่ำ เดือน 4 จะมีการจัดงานของเทศบาลและชาวอำเภอพระพุทธบาทโดยอัญเชิญพระเขี้ยวแก้วจากพิพิธภัณฑ์วัดพระพุทธบาทราชวรมหาวิหาร  ออกแห่ฉลองรอบเมืองพระพุทธบาทโดยมีความเชื่อกันว่าหากมีการแห่พระเขี้ยวแก้วแล้วจะสามารถบันดาลให้ประชาชนชาวอำเภอพระพุทธบาทได้รับความร่มเย็นเป็นสุข  ทำมาค้าขายดีทั่วหน้า


title: เทศบาลเมืองพระพุทธบาท

text: ประเพณีเจ้าพ่อเขาตก    เป็นงานประเพณีประจำปีหรือเรียกว่า “งานแห่เจ้าพ่อเขาตก” โดยในงานนี้จะมีการแสดงอภินิหารต่าง ๆ  ของเจ้าพ่อเขาตก  ควบคู่กันไปกับการทำพิธีลุยไฟ  แห่สิงห์โตล่อโก๊ะ  และการแสดงงิ้ว   ส่วนมากชาวจีนที่เป็นลูกศิษย์อยู่ทั่วประเทศจะเดินทางมาร่วมงานตั้งแต่วันขึ้น  1 ค่ำ เดือน  5  เป็นเวลารวม  4  วัน  เป็นประจำทุกปี  บริเวณวัดพระพุทธบาท


title: เทศบาลเมืองพระพุทธบาท

text: ราชวรมหาวิหาร


title: เทศบาลเมืองพระพุทธบาท

text: 4)  การศึกษา


title: เทศบาลเมืองพระพุทธบาท

text: ในเขตเทศบาลเมืองพระพุทธบาท   มีสถานศึกษาระดับต่างๆ ดังนี้


title: เทศบาลเมืองพระพุทธบาท

text: - ระดับประถมศึกษา    จำนวน  7  แห่ง  (ร.ร.เทศบาล 1  แห่ง)


title: เทศบาลเมืองพระพุทธบาท

text: - ระดับมัธยมศึกษา    จำนวน  3  แห่ง  (ร.ร.สุธีวิทยา,ร.ร.ท้ายพิกุลฯ, ร.ร.เทศบาลฯ)


title: เทศบาลเมืองพระพุทธบาท

text: - ระดับ ปวช. ปวส.    จำนวน  2  แห่ง  (วิทยาลัยการอาชีพสระบุรี) (วิทยาลัยอาชีวศึกษาเทศบาลพระพุทธบาท)


title: เทศบาลเมืองพระพุทธบาท

text: - ระดับอุดมศึกษา    จำนวน  1  แห่ง  (วิทยาลัยพยาบาลบรมราชชนนีพระพุทธบาท)


title: เทศบาลเมืองพระพุทธบาท

text: - ศูนย์การศึกษานอกโรงเรียน    จำนวน  1  แห่ง


title: เทศบาลเมืองพระพุทธบาท

text: 5)  กีฬา  นันทนาการ/พักผ่อน


title: เทศบาลเมืองพระพุทธบาท

text: 1) สระว่ายน้ำ             จำนวน        2    แห่ง


title: เทศบาลเมืองพระพุทธบาท

text: 2) ห้องสมุดประชาชน  จำนวน        1    แห่ง


title: เทศบาลเมืองพระพุทธบาท

text: 3) สวนสาธารณะ        จำนวน        1    แห่ง


title: เทศบาลเมืองพระพุทธบาท

text: 6)  สาธารณสุข


title: เทศบาลเมืองพระพุทธบาท

text: 1) โรงพยาบาลในเขตพื้นที่ สังกัดกระทรวงสาธารณสุข


title: เทศบาลเมืองพระพุทธบาท

text: - รัฐบาล  จำนวน  1  แห่ง  เตียงคนไข้  315  เตียง


title: เทศบาลเมืองพระพุทธบาท

text: 2) ศูนย์บริการสาธารณสุข   จำนวน     1  แห่ง  สังกัดเทศบาลฯ


title: เทศบาลเมืองพระพุทธบาท

text: 3) สถานีอนามัยในเขตเทศบาล จำนวน   10  แห่ง


title: เทศบาลเมืองพระพุทธบาท

text: -  สถานีอนามัยพระพุทธบาท


title: เทศบาลเมืองพระพุทธบาท

text: -  สถานีอนามัยซับชะอม  (หมู่  4,10,11  ต.ขุนโขลน)


title: เทศบาลเมืองพระพุทธบาท

text: -  สถานีอนามัยพุคำจาน    (หมู่  7,9  ต.พุคำจาน)


title: เทศบาลเมืองพระพุทธบาท

text: -  ศูนย์สุขภาพชุมชนถ้ำกระบอก  จำนวน   1  แห่ง


title: เทศบาลเมืองพระพุทธบาท

text: 4) คลินิก    จำนวน   26   แห่ง


title: เทศบาลเมืองพระพุทธบาท

text: 5) บุคลากรทางการแพทย์ที่ปฏิบัติหน้าที่ในสถานพยาบาลทุกแห่งทุกสังกัด  ในเขตพื้นที่  ณ   4  มีนาคม  2553


title: เทศบาลเมืองพระพุทธบาท

text: - แพทย์     จำนวน         23    คน


title: เทศบาลเมืองพระพุทธบาท

text: - พยาบาลวิชาชีพ    จำนวน     306   คน


title: เทศบาลเมืองพระพุทธบาท

text: - พยาบาลวิสัญญี     จำนวน     11    คน


title: เทศบาลเมืองพระพุทธบาท

text: - พยาบาลเทคนิค    จำนวน      61    คน


title: เทศบาลเมืองพระพุทธบาท

text: - ทันตแพทย์   จำนวน       5     คน


title: เทศบาลเมืองพระพุทธบาท

text: - เภสัชกร   จำนวน      14     คน


title: เทศบาลเมืองพระพุทธบาท

text: - เจ้าพนักงานสาธารณสุขชุมชน    จำนวน  6    คน


title: เทศบาลเมืองพระพุทธบาท

text: 1) การคมนาคม/ขนส่ง การคมนาคมของเทศบาลเมืองพระพุทธบาท   ติดต่อกับชุมชนเมืองอื่นทางบก ดังนี้


title: เทศบาลเมืองพระพุทธบาท

text: - ทางหลวงแผ่นดินหมายเลข 1 (ถนนพหลโยธิน)


title: เทศบาลเมืองพระพุทธบาท

text: - ทางหลวงแผ่นดินหมายเลข 3020  อำเภอพระพุทธบาท – หนองโดน   จังหวัดสระบุรี


title: เทศบาลเมืองพระพุทธบาท

text: - ทางหลวงแผ่นดินหมายเลข 3022  อำเภอพระพุทธบาท – อำเภอท่าเรือ จังหวัดพระนครศรีอยุธยา


title: เทศบาลเมืองพระพุทธบาท

text: - ทางหลวงแผ่นดินหมายเลข 3302   อำเภอพระพุทธบาท – ตำบลโคกตูม  อำเภอเมืองลพบุรี  จังหวัดลพบุรี


title: เทศบาลเมืองพระพุทธบาท

text: - ถนนภายในเขตเทศบาลที่ได้จัดสร้างขึ้นโดยงบประมาณของเทศบาล   จำนวน  198  สาย  แยกเป็น


title: เทศบาลเมืองพระพุทธบาท

text: 1) ถนน คสล.  จำนวน  163    สาย  ประมาณการความยาว   53,568  เมตร


title: เทศบาลเมืองพระพุทธบาท

text: 2) ถนนลาดยาง (แอสฟัลท์ติก)  จำนวน   35    สาย  ประมาณการความยาว   15,271  เมตร


title: เทศบาลเมืองพระพุทธบาท

text: - สะพาน คสล.         จำนวน  7    สะพาน


title: เทศบาลเมืองพระพุทธบาท

text: - สะพานลอยคนข้าม จำนวน  4    สะพาน (ใช้งบประมาณก่อสร้างของเทศบาล 1  แห่ง   แขวงการทาง  3  แห่ง)


title: เทศบาลเมืองพระพุทธบาท

text: 2) ด้านการจราจร


title: เทศบาลเมืองพระพุทธบาท

text: สภาพการจราจรในเขตเทศบาลเมืองพระพุทธบาทโดยทั่วไปมีสภาพคล่องตัว  ยกเว้นบริเวณหน้าตลาดโต้รุ่ง  เนื่องจากยังไม่มีการจัดพื้นที่สำหรับจอดรถยนต์และรถจักรยานยนต์ไว้โดยเฉพาะต่างหากจากบริเวณถนน  และโดยที่มีถนนพหลโยธินพาดผ่านซึ่งเป็นเส้นทางหลวงหลักในการเดินทางผ่านไปสู่จังหวัดต่าง ๆ  ในภาคกลาง  ภาคเหนือ  และภาคตะวันออกเฉียงเหนือ อีกทั้งยังแบ่งชุมชนเมือง  แหล่งธุรกิจการพาณิชย์ของเทศบาลเมืองพระพุทธบาทออกเป็น  2 ฝั่ง  รวม  2  กลุ่ม   ทำให้มีการสัญจรไปมาเป็นจำนวนมาก  รวมทั้งรถบรรทุกขนาดใหญ่ซึ่งออกจากโรงงานที่ตำบลหน้าพระลาน และต้องใช้เส้นทางนี้บางช่วงมีที่กลับรถไกลเกินไป  จึงมักมีผู้ใช้รถบางรายขับรถย้อนศร ทำให้เกิดอุบัติเหตุบ่อยครั้ง  บริเวณสามแยกปั๊มน้ำมันเอสโซ่  และสามแยกถนนสายคู่  แม้ว่าจะมีการติดตั้งสัญญาณไฟจราจรแล้วก็ตาม


title: เทศบาลเมืองพระพุทธบาท

text: สำหรับสะพานลอยคนข้ามในเขตเทศบาล  มี  4  แห่ง  ใช้ข้ามถนนพหลโยธิน  บริเวณหน้าโรงเรียนอนุบาลวัดพระพุทธบาท    หน้าโรงพยาบาลพระพุทธบาท   หน้าโรงเรียนสุธีวิทยา  และหน้าโรงเรียนธารทองแดง  อีก  1  แห่ง


title: เทศบาลเมืองพระพุทธบาท

text: 3) การประปา


title: เทศบาลเมืองพระพุทธบาท

text: ปัจจุบันในเขตเทศบาลเมืองพระพุทธบาท   ใช้บริการจากสำนักงานการประปาภูมิภาคสาขาพระพุทธบาท   โดยใช้น้ำดิบจากคลองอนุสาสนนันท์ (คลองชลประทาน) สำหรับในชุมชนที่ยังไม่มีน้ำประปาใช้   เทศบาลได้ทำการสำรวจปัญหาความต้องการของประชาชน และสนับสนุนงบประมาณให้สำนักงานการประปาส่วนภูมิภาค สาขาพระพุทธบาท ในการขยายเขตประปาเป็นประจำทุกปี


title: เทศบาลเมืองพระพุทธบาท

text: -  ครัวเรือนที่ใช้บริการน้ำประปาทั้งหมด   จำนวน      13,920  ราย


title: เทศบาลเมืองพระพุทธบาท

text: -  ครัวเรือนที่ใช้บริการน้ำประปา    จำนวน       7,291   ราย


title: เทศบาลเมืองพระพุทธบาท

text: (สถิติภายในอำเภอพระพุทธบาท)


title: เทศบาลเมืองพระพุทธบาท

text:
4) การไฟฟ้า
       ปัจจุบันการดำเนินการจำหน่ายไฟฟ้าในเขตเทศบาลเมืองพระพุทธบาท เป็นของสำนักงานการไฟฟ้าส่วนภูมิภาคอำเภอพระพุทธบาท เทศบาลเมืองพระพุทธบาทรับผิดชอบเฉพาะการจัดให้มีไฟฟ้าแสงสว่างสาธารณะตามริมถนนสายต่าง ๆ  และที่สาธารณะ  โดยเทศบาลฯ  ได้มีการวางแผนกำหนดโครงการขยายเขตไฟฟ้าสาธารณะไว้ทุกปีเพื่อให้ประชาชนได้รับความสะดวก  ความปลอดภัยในชีวิตและทรัพย์สินโดยมีผู้ใช้ไฟฟ้า  ดังนี้
       -  ครัวเรือนที่ใช้ไฟฟ้า    จำนวน    20,486        ราย


title: เทศบาลเมืองพระพุทธบาท

text: -  ไฟฟ้าสาธารณะ        จำนวน      2,711        จุด


title: เทศบาลเมืองพระพุทธบาท

text: 5) การสื่อสารและโทรคมนาคม


title: เทศบาลเมืองพระพุทธบาท

text: การสื่อสารและสื่อมวลชนในเขตเทศบาลเมืองพระพุทธบาท  มีดังนี้


title: เทศบาลเมืองพระพุทธบาท

text: 1) สำนักงานบริการโทรศัพท์พระพุทธบาท  จำนวน    1   แห่ง


title: เทศบาลเมืองพระพุทธบาท

text: 2) ที่ทำการไปรษณีย์พระพุทธบาท   จำนวน    1   แห่ง


title: เทศบาลเมืองพระพุทธบาท

text: 3) หนังสือพิมพ์ท้องถิ่น    จำนวน    1   แห่ง


title: เทศบาลเมืองพระพุทธบาท

text: วัดพระพุทธบาทราชวรมหาวิหาร ตั้งอยู่ที่ตำบลขุนโขลน อำเภอพระพุทธบาทห่างจากจังหวัดสระบุรีประมาณ  28  กิโลเมตร   มีปูชนียสถานที่สำคัญ คือ  พระมณฑป  สร้างในสมัยพระเจ้าทรงธรรม  เดิมเป็นมณฑปยอดเดียว  ได้รับการ เปลี่ยนเครื่องบน  แปลงให้เป็นพระมณฑป  5  ยอดในสมัยพระเจ้าเสือ ภายในเป็น “มณฑปน้อย”  เป็นที่ประดิษฐานรอยพระพุทธบาท  สร้างในสมัยพระเจ้าทรงธรรม  แต่เดิมมีทองคำหุ้มอยู่  ต่อมาถูกพวกจีนซึ่งอาสา ต่อสู้กับพม่าลอกเอาทองคำไป  แล้วยังเผาพระมณฑปอีกด้วย  รัชกาลที่ 1 ได้ทรงปฏิสังขรณ์เมื่อ พ.ศ. 2330  และได้รับการปฏิสังขรณ์เพิ่มเติมในรัชกาลที่ 3  และรัชกาลที่ 4 รอยพระพุทธบาท  ประดิษฐานอยู่ภายในพระมณฑปน้อย  อันมีพระมณฑปใหญ่สวมครอบไว้  มีขนาดกว้าง  21  นิ้ว  ยาว  5  ฟุต  และลึก  11  นิ้ว   ภายในรอยพระพุทธบาทนี้จะมองเห็นมีแผ่นทองคำเปลว และธนบัตรอยู่เสมอ  โดยผู้ที่เข้าไปนมัสการต่างก็บริจาคให้ไว้  เป็นการแสดงออกถึงความเลื่อมใสเพื่อสมทบทุนในการบูรณะซ่อมแซม


title: เทศบาลเมืองพระพุทธบาท

text: พิพิธภัณฑ์สถานพระพุทธบาท  ในบริเวณวัดพระพุทธบาทราชวรมหาวิหารได้มีพิพิธภัณฑ์สถานพระพุทธบาท  เป็นที่เก็บรวบรวมศิลปวัตถุอันมีค่ายิ่ง  อาทิเช่น  เครื่องทรงของสมเด็จพระเจ้าทรงธรรม   เครื่องลายครามสังคโลก  เครื่องทองสำริดโบราณ   ศาสตราวุธโบราณ  รอยพระพุทธบาทจำลองยอดมณฑปพระพุทธบาทเก่า  พัดยศของพระสมัยต่างๆ   และท่อประปาสมัยสมเด็จพระนารายณ์มหาราช


title: เทศบาลเมืองพระพุทธบาท

text: บ่อพรานล้างเนื้อ  ตั้งอยู่ในบริเวณใกล้เคียงวัดพระพุทธบาท  มีลักษณะเป็นบ่อหินขนาดย่อม  ภายหลังได้มีการเปลี่ยนแปลงก่อเสริมปากบ่อขึ้นที่บริเวณปากบ่อมีรอยเข่าคน  ใกล้บริเวณบ่อนี้มีหินลาดและมีหลุมลึกลงไปมีขนาดเท่ากระป๋องนม  น้ำที่ไหลจากหลุมนี้ถือกันว่าเป็นน้ำศักดิ์สิทธิ์ มีประวัติเล่ากันว่าพรานบุญผู้พบรอยพระพุทธบาทเป็นผู้นำเนื้อมาล้างที่บ่อ   โดยคุกเข่าและก้มลงล้างเนื้อในบ่อ  ส่วนหลุมขนาดเท่ากระป๋องนมนั้น  คือรอยปักหอกของพรานบุญซึ่งมีน้ำไหลออกมา


title: เทศบาลเมืองพระพุทธบาท

text: ไม่ขาดสาย


title: เทศบาลเมืองพระพุทธบาท

text: พระราชวังโบราณ (พระตำหนักท้ายพิกุล)  พระราชวังโบราณหรือตำหนักท้ายพิกุล  ตั้งอยู่ติดกำแพงวัดพระพุทธบาทด้านทิศเหนือ   พระราชวังนี้พระเจ้าทรงธรรมทรงสร้างพร้อมกับบริเวณวัดพระพุทธบาท  เพื่อเป็นที่ประทับเวลาเสด็จขึ้นไปนมัสการรอยพระพุทธบาท  ได้ชำรุดทรุดโทรมหักพังไปหมด เหลือเพียงกำแพงวังและฐานพระตำหนัก  ฐานเกยช้าง – ม้า  ต่อมาสมเด็จพระจอมเกล้าเจ้าอยู่หัวโปรดให้สร้างพระตำหนักทับบนฐานเดิม  ปัจจุบันไม่มีซากตำหนักเหลือปรากฏอยู่  คงมีแต่


title: เทศบาลเมืองพระพุทธบาท

text: ซากกำแพงเป็นเขตอยู่โดยรอบและที่เกยช้าง


title: เทศบาลเมืองพระพุทธบาท

text: พระตำหนักธารเกษม  ตั้งอยู่ที่ตำบลขุนโขลน  อำเภอพระพุทธบาท (ในพื้นที่ของสถานสงเคราะห์เด็กหญิงจังหวัดสระบุรี)   เป็นตำหนักที่สมเด็จพระเจ้าปราสาททองโปรดฯ ให้สร้างเป็นที่ประทับเมื่อคราวเสด็จนมัสการรอยพระพุทธบาท  ณ  ริมธารน้ำใต้ธารทองแดง   ซึ่งเป็นที่มีแมกไม้ร่มรื่นเป็นที่สำราญพระราชหฤทัย   เวลานี้หักพังหมดแล้วคงเหลือแต่อิฐและปูนปรากฏให้เห็น


title: เทศบาลเมืองพระพุทธบาท

text: พระตำหนักสระยอ  ตั้งอยู่ที่ตำบลขุนโขลน  อำเภอพระพุทธบาท  ซึ่งพระเจ้าปราสาททอง โปรดฯ ให้สร้างพลับพลาตามเส้นทางที่เสด็จไปนมัสการรอยพระพุทธบาท  ลักษณะฐานรากของตำหนักเป็นก้อนหินนำมาก่อเสาปูนลักษณะเหมือนกับตำหนักต่างๆ ในบริเวณอำเภอพระพุทธบาท  ที่สร้างในสมัยอยุธยาตอนปลาย  เช่น ตำหนักธารเกษม เป็นต้น


title: ลิงกาเยน

text: เทศบาลลิงกาเยน (ปังกาซีนัน: Baley na Lingayen; อีโลกาโน: Ili ti Lingayen; ) เป็นเทศบาลระดับที่หนึ่งของจังหวัดปังกาซีนัน ประเทศฟิลิปปินส์ ในปี ค.ศ. 2015 มีประชากร 103,278 คน


title: ลิงกาเยน

text: ลิงกาเยน เป็นศูนย์กลางของจังหวัดปังกาซีนัน และเป็นจุดยุทธศาสตร์ในช่วงสงครามโลกครั้งที่สอง และเป็นบ้านเกิดของอดีตประธานาธิบดีฟิลิปปินส์ ฟิเดล รามอส


title: ลิงกาเยน

text: บริษัทวิกตอรีไลเนอร์ ให้บริการรถโดยสารจากมะนิลา, บาเกียว และดากูปัน มายังลิงกาเยนทุกวัน นอกจากนี้ยังมีท่าอากาศยานลิงกาเยน ให้บริการเครื่องบินขนาดเล็กไปยังพื้นที่รอบข้าง


title: ฟอร์ด คูก้า

text: ฟอร์ด คูก้า เป็นรถยนต์อเนกประสงค์สมรรถนะสูงขนาดเล็กผลิตโดยบริษัทฟอร์ด มอเตอร์ตั้งแต่ พ.ศ. 2551 ใช้พื้นฐานฟอร์ด ซี1ร่วมกับฟอร์ด โฟกัสและฟอร์ด ซี-แม็กซ์ มีตัวเลือกทั้งขับเคลื่อนล้อหน้าและขับเคลื่อนสี่ล้อ


title: เนลซอน วิลเฟรโด โบนิยา ซานเชซ

text: เนลซอน วิลเฟรโด โบนิยา ซานเชซ (; เกิดวันที่ 11 กันยายน ค.ศ. 1990) เป็นนักฟุตบอลชาวเอลซัลวาดอร์ ปัจจุบันลงเล่นในตำแหน่งกองหน้าให้กับสโมสรฟุตบอลทรูแบงค็อก ยูไนเต็ด


title: เนลซอน วิลเฟรโด โบนิยา ซานเชซ

text: สุโขทัย ประกาศเซ็นสัญญาเนลซอนเข้าร่วมทีมเมื่อวันที่ 5 มกราคม พ.ศ. 2561 ต่อมาวันที่ 19 มกราคม พ.ศ. 2561 การแข่งขัน "Chang Invitation Cup 2018" เนลซอนทำประตูแรกให้กับสุโขทัย นัดที่เสมอชลบุรี 2-2 โดยเขายิง 2 ประตู ก่อนที่จะผ่านเข้าสู่นัดชิงชนะเลิศด้วยการยิงลูกโทษ และในวันที่ 21 มกราคม รอบชิงชนะเลิศของการแข่งขัน เขายิง 2 ประตู ช่วยให้เอาชนะอุบล ยูเอ็มที ยูไนเต็ด 3-0 คว้าแชมป์ได้สำเร็จ


title: เนลซอน วิลเฟรโด โบนิยา ซานเชซ

text: วันที่ 10 กุมภาพันธ์ พ.ศ. 2561 การแข่งขันไทยลีกนัดเปิดฤดูกาล เนลซอนยิง 2 ประตู ในนัดที่บุกชนะแอร์ฟอร์ซ เซ็นทรัล 2-1 ที่สนามกีฬาธูปะเตมีย์ ต่อมาวันที่ 18 กุมภาพันธ์ เขายิงประตูในนัดเปิดสนามทุ่งทะเลหลวงเอาชนะเชียงราย ยูไนเต็ด 2-0 และในวันที่ 24 กุมภาพันธ์ เขายิงสองประตู ในนัดบุกชนะชลบุรีที่ชลบุรีสเตเดียม 2-1 วันที่ 4 มีนาคม เนลซอนยิงหนึ่งประตูในนัดที่สุโขทัยเปิดบ้านชนะชัยนาท ฮอร์นบิล 4-2 ต่อมาในวันที่ 28 มีนาคม เนลซอนทำสองประตูในนัดที่บุกไปแพ้ราชนาวี 2-3 ที่สนามกองทัพเรือสัตหีบ และในวันที่ 11 เมษายน เขาทำประตูในนัดที่สุโขทัยเปิดบ้านเสมอบางกอกกล๊าส 1-1


title: เนลซอน วิลเฟรโด โบนิยา ซานเชซ

text: ในวันที่ 22 พฤศจิกายน 2561 เนลซอนได้ย้ายไปร่วมทีมแบงค็อก ยูไนเต็ดอย่างเป็นทางการ


title: เนลซอน วิลเฟรโด โบนิยา ซานเชซ

text: "สถิติล่าสุดเมื่อวันที่ 9 กรกฎาคม ค.ศ. 2017"


title: พื้นฐานฟอร์ด ซี1

text: พื้นฐานฟอร์ด ซี1 เป็นพื้นฐานสำหรับรถยนต์นั่งขนาดเล็กของฟอร์ด นำมาใช้แทนที่พื้นฐานฟอร์ดซี 170และพื้นฐานบีเจของมาสด้า เปิดตัวครั้งแรกพร้อมกับรถยนต์อเนกประสงค์ขนาดเล็ก ฟอร์ด ซี-แม็กซ์ ในต้นปี 2547 พื้นฐานนี้ออกแบบมารองรับทั้งการขับเคลื่อนล้อหน้าและสี่ล้อ


title: กาลานุกรม

text: กาลานุกรม () เป็นสิ่งพิมพ์รายปีซึ่งรวมสารสนเทศอย่างพยากรณ์อากาศ วันที่เพาะปลูกของเกษตรกร ตารางน้ำขึ้นลง และข้อมูลตารางอื่นที่มักจัดเรียงตามปฏิทิน พบเทห์วัตถุและสถิติต่าง ๆ ได้ในกาลานุกรม เช่น เวลาขึ้นและตกของดวงอาทิตย์และดวงจันทร์ วันที่เกิดอุปราคา เวลาน้ำขึ้นลงสุด และเทศกาลศาสนา


title: ดัชนีอ้างอิง

text: ดัชนีการอ้างอิง () เป็นดัชนีบรรณานุกรมประเภทหนึ่ง เป็นดัชนีการอ้างอิงระหว่างสิ่งพิมพ์เผยแพร่ ทำให้ผู้ใช้สามารถค้นว่าเอกสารภายหลังอ้างอิงเอกสารก่อนหน้าใดบ้างได้ง่าย พบรูปแบบแรก ๆ ของดัชนีการอ้างอิงในวรรณกรรมศาสนาฮีบรูสมัยคริสต์ศตวรรษที่ 12 ดัชนีการอ้างอิงกฎหมายพบในคริสต์ศตวรรษที่ 18 และมีการทำให้แพร่หลายใน "เชพเพิดส์ไซเทชัน" (1873) ในปี 1960 สถาบันสารสนเทศวิทยาศาสตร์ (ISI) ของยูจีน การ์ฟีลด์ริเริ่มดัชนีอ้างอิงแรกสำหรับเอกสารที่จัดพิมพ์ในวารสารวิชาการ ทีแรกเป็นดัชนีการอ้างอิงวิทยาศาสตร์ (SCI) และต่อมาเป็นดัชนีการอ้างอิงสังคมศาสตร์ (SSCI) และดัชนีการอ้างอิงศิลปศาสตรฺและมนุษยศาสตร์ (AHCI) ในปี 1997 ไซต์เซียร์ (CiteSeer) มีการจัดทำดัชนีการอ้างอิงอัตโนมัติครั้งแรก แหล่งข้อมูลอื่นสำหรับข้อมูลเช่นว่าได้แก่ กูเกิล สคอลาร์ และสโกปัสของแอ็ลเซอเฟียร์


title: หลวงตามหาชน

text: หลวงตามหาชน ละครโทรทัศน์ไทยแนวสะท้อนสังคมแฝงด้วยธรรมะจากบริษัท ทีวี ธันเดอร์ เรื่องราวของหลวงตาที่ต้องคอยแก้ปัญหาและสั่งสอนชาวบ้านในชุมชนด้วยธรรมะเริ่มออกอากาศตอนแรกเมื่อ พ.ศ. 2553 ทาง สถานีวิทยุโทรทัศน์ไทยทีวีสีช่อง 3 กำกับและนำแสดงโดย โน้ต เชิญยิ้ม ในบทหลวงตาร่วมด้วย พรชิตา ณ สงขลา , โกสินทร์ ราชกรม และ วรุฒ วรธรรม


title: หลวงตามหาชน

text: ต่อมาได้มีการปรับเปลี่ยนครั้งใหญ่โดยได้ สรพงษ์ ชาตรี มารับบทหลวงตาแทน โน้ต เชิญยิ้ม และได้ ชยานนท์ อุลิศ มาทำหน้าที่ผู้กำกับพร้อมกับเพิ่ม ค่อม ชวนชื่น และ เจี๊ยบ เชิญยิ้ม เข้ามาในบท อาคม และ ยอด ลูกศิษย์ของหลวงตาร่วมด้วยนักแสดงหน้าใหม่อย่าง ไซม่อน เครสเลอร์ ในบท ร้อยตำรวจตรีชานนท์


title: หลวงตามหาชน

text: ใน พ.ศ. 2558 – 2559 ทางผู้จัดอย่าง ทีวี ธันเดอร์ ได้ปรับรูปแบบของละครโดยให้หลวงตาออกธุดงค์ไปแก้ปัญหาและอบรมสั่งสอนผู้คนตามที่ต่าง ๆ พร้อมกับเปลี่ยนชื่อละครเป็น หลวงตามหาชน ตะลุยตลาด และได้เพิ่มนักแสดงใหม่เข้ามาเสริมอย่าง จาตุรงค์ มกจ๊ก ในบท เสี่ยโชค บอล เชิญยิ้ม ในบท เจ๋ง และ แจ็ค แฟนฉัน ในบท จ๊อด กระทั่งเดือนมิถุนายน พ.ศ. 2559 จึงได้กลับมาใช้ชื่อหลวงตามหาชนตามเดิม


title: ยศทหารมาเลเซีย

text: ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพมาเลเซีย ตั้งแต่ ค.ศ. 1963.


title: ปราสาทซุมปุ

text: ปราสาทซุมปุ () ปราสาทญี่ปุ่น ใน เมืองชิซึโอะกะ จังหวัดชิซุโอะกะ ของญี่ปุ่นซึ่งในบางครั้งก็เรียก ปราสาทฟุชู () หรือ ปราสาทชิซุโอะกะ ()


title: ปราสาทซุมปุ

text: ปราสาทซุมปุถูกสร้างขึ้นเมื่อ ค.ศ. 1589 ตามดำริของ โทะกุงะวะ อิเอะยะซุ บนที่ดินที่เคยเป็นที่พำนักของ ตระกูลอิมะงะวะ ซึ่งเป็นตระกูลที่เคยปกครอง แคว้นซุรุงะ และอิเอะยะซุสมัยยังเป็น มะสึไดระ โมะโตะยะซุ ได้เคยมาเป็นตัวประกันที่แคว้นแห่งนี้ขณะอายุเพียง 6 ปี


title: ปราสาทซุมปุ

text: ภายหลังจาก ยุทธการเซะกิงะฮะระ เมื่อ ค.ศ. 1600 อิเอะยะซุได้รับการแต่งตั้งให้เป็นโชกุนเขาจึงให้ปรับปรุงต่อเติมปราสาทซุมปุเพื่อใช้เป็นที่พำนักหลังจากสละตำแหน่งโชกุนให้กับ โทะกุงะวะ ฮิเดะทะดะ ผู้เป็นบุตรชายโดยปรับปรุงแล้วเสร็จเมื่อ ค.ศ. 1605 จากนั้นจึงได้มีการปรับปรุงต่อเติมปราสาทซุมปุอีก 2 ครั้งคือ ค.ศ. 1610 และ ค.ศ. 1635


title: ปราสาทซุมปุ

text: กระทั่ง ค.ศ. 1868 โทะกุงะวะ โยะชิโนะบุ โชกุนคนสุดท้ายของญี่ปุ่นได้ย้ายมาพำนักที่ปราสาทแห่งนี้หลังจากสละตำแหน่งโชกุน


title: ยูซูรุ ฮานีว

text: ยูซูรุ ฮานิว () นักสเก็ตลีลาชาวญี่ปุ่น ปัจจุบันเป็นนักสเก็ตลีลาชายอันดับหนึ่งของโลก เขาเป็นแชมป์เหรียญทองโอลิมปิกสองสมัย (2014, 2018) และเป็นแชมป์โลกสองสมัย (2014, 2017) และเป็นแชมป์กร็องปรีไฟนอลสี่ปีซ้อน (2013–2016) เป็นรองแชมป์สี่ทวีปสามสมัย (2011, 2013, 2017) เป็นแชมป์เยาวชนโลกหนึ่งสมัย (2010) และเป็นแชมป์ประเทศญี่ปุ่นสี่ปีซ้อน (2012–2015) ฮานิวได้รับมอบเหรียญเกียรติยศแพรแถบม่วงจากรัฐบาลญี่ปุ่นในปี 2014


title: ยูซูรุ ฮานีว

text: สื่อหลายสำนักอาทิ "The New York Times", "Washington Post" และ "Japan Times" ยกย่องเขาเป็นนักสเกตลีลาที่ยิ่งใหญ่ที่สุดตลอดกาล ฮานิวเป็นนักสเก็ตลีลาที่ทำลายสถิติโลกถึง 16 ครั้ง และปัจจุบันเป็นเจ้าสถิติคะแนนสูงสุดในโปรแกรมสั้น, ฟรีสเกต และคะแนนรวม เขาเป็นนักสเก็ตลีลาชายคนแรกที่สามารถทำลายกำแพง 100 คะแนนในโปรแกรมสั้น ทำลายกำแพง 200 คะแนนในฟรีสเกต และทำลายกำแพง 300 คะแนนในคะแนนรวม เขาชนะรายการกร็องปรีไฟนอล 2015–16ด้วยคะแนนทิ้งห่างอันดับสองถึง 37.48 ซึ่งห่างที่สุดในประวัติศาสตร์


title: ยูซูรุ ฮานีว

text:
ฮานิวเป็นนักสเก็ตลีลาจากเอเชียคนแรกที่ได้เหรียญทองโอลิมปิก ในตอนที่เขามีอายุ 19 ปี เขาเป็นนักสเก็ตลีลาชายที่อายุน้อยที่สุดที่ชนะการแข่งขันระดับโอลิมปิกนับตั้งแต่สถิติของ ดิก บัตตัน (Dick Button) ในโอลิมปิกปี 1948 และเป็นผู้ได้เหรียญทองสองสมัยติดกันคนแรกนับตั้งแต่สถิติของบัตตันในปี 1948 และ 1952 ในการแข่งขัน CS Autumn Classic International ปี 2016 ฮานิวได้เป็นนักสเก็ตลีลาคนแรกในประวัติศาสตร์ที่สามารถทำท่ากระโดดหมุนตัวสี่รอบกลางอากาศ (Quadruple loop) ได้สำเร็จในระหว่างการแข่งขัน
ฮานิวเกิดและเติบโตที่เมืองเซ็นได มีพี่สาวหนึ่งคนชื่อซายะ เมื่ออายุได้4ขวบฮานิวได้เริ่มเล่นสเก็ตน้ำแข็งตามพี่สาว ชื่อของเขามีความหมายว่าสายธนูที่คลึงตึงเป็นสัญลักษณ์ของความมั่นใจ ความแข็งแรง ซื่อตรงและยุติธรรม คุณพ่อของฮานิวตั้งให้เพราะอยากให้เขาเป็นเด็กที่มีความแน่วแน่มุ่งมั่นตั้งใจในสิ่งที่ทำ พ่อแม่ของฮานิวต้องการให้เขาเติบโตขึ้นมาอย่างเรียบง่าย แต่สง่างาม และมีพลัง


title: ยูซูรุ ฮานีว

text: ฮานิวมีโรคประจำตัวตั้งแต่ 2 ขวบคือโรคหอบหืด ซึ่งมักสังเกตได้หลังเสร็จสิ้นการแข่งขันว่าเขามักมีอาการหายใจไม่ทัน ฮานิวได้รับเข้าศึกษาในระดับมัธยาปลายที่โรงเรียนมัธยมปลายโทโฮะกุซึ่งเป็นโรงเรียนที่นักสเก็ตชื่อดังนิยมอย่างเช่นทาเคชิ ฮอนดะและชิซึกะ อาราคาว่าแชมป์เหรียญทองโอลิกหญิงคนแรกของญี่ปุ่นและอาศัยอยู่ในเมืองเซนไดเช่นเดียวกัน ก่อนที่จะเข้ารับการศึกษาทางไกลในมหาวิทยาลัยวาเซดะ สาขามนุษยสนเทศและประชานศาสตร์


title: ยูซูรุ ฮานีว

text: ฮานิวมีความชื่นชอบหมีพูห์เป็นพิเศษ และมักจะได้รับตุ๊กตาหมีพูห์เป็นของขวัญหลังจบการแข่งขันอยู่เสมอ และเนื่องจากจำนวนที่ได้รับมีมากเกินไปทุกครั้งฮานิวจึงได้บริจาคตุ๊กตาหมีพูห์จำนวนมากให้กับเด็กๆท้องถิ่นในแต่ละเมืองที่เขาได้ไปแข่งขัน


title: ยูซูรุ ฮานีว

text: ฮานิวได้เริ่มเล่นสเก็ตน้ำแข็งตามพี่สาวของเขาเมื่ออายุได้4ขวบ มีแรงบันดาลใจจากชายชาวรัสเซียซึ่งเคยถูกขนานนามว่าเป็นราชานักสเก็ตในยุคสมัยที่ยังคงเป็นนักกีฬาอยู่และยังคงถูกเรียกว่าเป็นตำนานจนถึงปัจจุบันนี้ชื่อ อีฟกานี พลูเซนโกะ และมีไอดอลอีกคนหนึ่งแรงบันดาลใจเป็นนักสเก็ตชาวอเมริกันชื่อจอน์นี่ เวียร์


title: ยูซูรุ ฮานีว

text: ฮานิวเริ่มเข้าการแข่งขันระดับโนวิกครั้งแรกเมื่อปี 2004-05 และได้รับเหรียญทอง จากนั้นลานสเก็ตที่เขาใช้เพื่อฝึกซ้อมได้ได้ถูกปิดตัวลงเพราะปัญหาด้านการเงินฮานิวจึงมีปัญหาเรื่องระยะเวลาการฝึกซ้อมอย่างมากและไม่นานนานามิ อาเบะก็ได้เข้ามาเป็นโค้ชให้ฮานิว


title: ยูซูรุ ฮานีว

text: ในปี 2006-07 ฮานิวได้เข้าแข่งขันรายการ Japan Novice Championship และได้รับเหรียญทองแดง การแข่งขึ้นนี้ทำให้ฮานิวได้รับเลือกเข้าแข่งขัน Japan Junior Championship 2006 แต่ฮานิวได้เพียงอันดับที่7


title: ยูซูรุ ฮานีว

text: 2007 ลานสเก็ตได้กลับมาเปิดทำการอีกครั้งทำให้ฮานิวมีเวลาฝึกซ้อมที่เพียงพอและได้ลงแข่งขันในรายการJapan Novice Championshipอีกครั้งและได้รับเหรียญทองและได้รับการคัดเลือกลงแข่งขัน Japan Junior Championship 2007 อีกครั้งและได้รับเหรียญทองแดงในที่สุด


title: ยูซูรุ ฮานีว

text: ฮานิวขึ้นมาอยู่ระดับจูเนียร์และได้รับเลือกให้แข่งขันในรายการ Junior Granf Prix เป็นรายการแรกทันที ในการแข่งที่ Meranoประเทศอิตาลีฮานิวได้ที่6ในโปรแกรมสั้นและที่4ในฟรีสเก็ตคะแนนรวมผลได้อันดับที่5


title: ยูซูรุ ฮานีว

text: หลังจากนั้นเข้าแข่งรายการ Japan Junior Champtionship 2008-09 ทำคะแนนในโปรแกรมสั้นได้ 57.25คะแนนเป็นอันดับที่4 และฟรีสเก็ตเป็นอันดับที่1ด้วยคะแนน 124.92 ผลคะแนนรวมเป็นที่1ด้วยคะแนน 182.17 จึงได้รับเหรียญทองในรายการนี้ และถือว่าเป็นนักกีฬาชายที่อายุน้อยที่สุดในวัยเพียง 13 ปีเท่านั้น


title: ยูซูรุ ฮานีว

text: การแข่งขันนี่ทำให้ฮานิวได้รับคัดเลือกเข้าแข่งขันรายการ Junior National Championships และ World Junior Championship และด้วยเหรียญที่ได้รับและคะแนนที่มากพอฮานิวสามารถเข้ารวมการแข่งขัน Japan Championship 2008-09 ในระดับซีเนียร์อีกด้วย (อันดับ8)


title: ยูซูรุ ฮานีว

text: ในปี2009 การแข่งขัน World Junior Championship ที่ประเทศบังกาเลีย ฮานิวได้ที่11ในโปรแกรมสั้นด้วยคะแนน 58.18 และที่13ในฟรีสเก็ตด้วยคะแนน103.59 ผลรวมได้เพียงที่12 ด้วยคะแนน 161.77


title: ยูซูรุ ฮานีว

text: ในปี 2009-10 ฮานิวชนะการแข่ง Japan Junior Championship จึงได้รับการคัดเลือกเข้าแข่งขันในรายการ Japan Championship ระดับซีเนียร์ (อันดับ 6)


title: ยูซูรุ ฮานีว

text: จากนั้นฮานิวชนะเหรียญทองในการแข่งขัน Junior Grand Prix ทั้ง2รายการที่ประเทศโครเอเชียและโปแลนด์และเป็นอันดับ1จาก6คนของนักสเก็ตทั้งหมดที่ได้เข้ารอบคัดเลือกไปแข่งรายการ Junior Grand Prix Final ซึ่งจัดขึ้นที่ประเทศญี่ปุ่นเมืองโตเกียว และได้รับเหรียญทองตั้งแต่ครั้งแรกเลยด้วยคะแนน 69.85ในโปรแกรมสั้น 136.85 ในฟรีสเก็ต ผลคะแนนรวม 206.77 เป็นอันดับที่ 1


title: ยูซูรุ ฮานีว

text: จากผลงานทั้งหมดฮานิวได้ถูกเลือกให้เข้าแข่งรายการ World Junior Championship อีกครั้งและได้รับเหรียญทองในที่สุดด้วยการทำคะแนนส่วนตัวที่ดีสุด ณ ตอนนั้นด้วยคะแนน 216.10คะแนน และกลายเป็นนักสเก็ตชาวญี่ปุ่นที่อายุน้อยที่สุดที่ได้รับเหรียญทองในรายการแข่งขันใหญ่ระดับโลกนี้อีกด้วย


title: ยูซูรุ ฮานีว

text: ฮานิวตัดสินใจขึ้นมาแข่งขันในระดับซีเนียร์ด้วยอายุเพียง 15 ปีซึ่งถือว่าอายุน้อยมากและไม่สามารถพบเห็นได้บ่อยนัก ในระดับซีเนียร์ในปีแรกฮานิวต้องไปแข่งขันเก็บคะแนนเพื่อให้ได้เข้ารอบ Grand Prix Final โดยได้ถูกคัดให้ไปแข่งที่ญี่ปุ่น NHK Trophy 2010 และ Cup of Rostelecom 2010ที่ประเทศรัสเซีย


title: ยูซูรุ ฮานีว

text: NHK Trophy 2010 ฮานิวได้ที่5ในโปรแกรมสั้นด้วยคะแนน 69.31 ที่4ในฟรีสเก็ตดัวยคะแนน138.41และสามารถกระโดดควอลท์โทลุปได้เป็นครั้งแรกแต่คะแนนรวมได้ 207.72 จบรายการเป็นอันดับที่ 4


title: ยูซูรุ ฮานีว

text: Cup of Rostelecom 2010 ฮานิวทำได้เพียงอันดับที่7 โปรแกรมสั้นด้วยคะแนน 70.24 ฟรีสเก็ตดัวยคะแนน132.42และคะแนนรวมได้ 202.66 ผลรวมการเก็บคะแนนทั้งหมดจึงไม่มากพอเพื่อเข้ารอบสุดท้าย


title: ยูซูรุ ฮานีว

text: ในปี 2010-11 รายการ Japan Championship ฮานิวทำได้อันดับที่4ของการแข่งขัน จึงถูกเลือกให้เข้าแข่งขันรายการ Four Continents Championships (ชิงแชมป์สี่ทวีป) และได้รับเหรียญเงินจากการแข่งขึ้นนี้


title: ยูซูรุ ฮานีว

text: หลังจากจบการแข่งขันได้ไม่ถึงเดือน ฮานิวได้กลับไปฝึกซ้อมสเก็ตที่บ้านเกิดของเขาที่เมืองเซนได ซึ่งในเดือนมีนาคม 2011ภูมิภาคโทโฮคุได้เกิดแผ่นดินไหวและสึนามิครั้งใหญ่และเซนไดเป็นเมืองที่ถูกวัดค่าระดับความรุนแรงได้สูงสุด ขณะที่เกิดแผ่นดินไหวนั้นฮานิวกำลังฝึกซ้อมอยู่ในลานสเก็ตแถวบ้าน เขาจำเป็นต้องรีบหนีออกจากตึกขณะที่ยังต้องสวมรองเท้าสเก็ตโดยไม่มีการ์ดป้องกันใบมีดรองเท้า และต้องย้ายไปอยู่ในศูนย์อพยพกับครอบครัวเป็นเวลาหลายวัน


title: ยูซูรุ ฮานีว

text: เนื่องจากแผ่นดินไหวใหญ่ครั้งนี้ทำให้ลานสเก็ตประจำของเขาถูกปิดตัวลงอีกครั้งนึง เขาจำเป็นต้องฝึกซ้อมและได้รับความช่วยเหลือจากโค้ชซูซุกิให้ได้ไปฝึกที่โยโกฮาม่าและฮาชิโนะเฮะ และลานสเก็ตได้กลับมาเปิดอีกครั้งในวันที่ 24 กรกฎาคม 2011


title: ยูซูรุ ฮานีว

text: ในช่วงระหว่างเหตุการณ์ใหญ่ครั้งนี้ฮานิวได้ไปโชว์สเก็ตรอบประเทศกว่า 60 ครั้งซึ่งเป็นงานการกุศลสำหรับเหตุการณ์แผ่นดินไหวนั้นเองและได้ใช้โอกาสนี้เป็นการฝึกซ้อมไปในตัวอีกด้วย


title: ยูซูรุ ฮานีว

text: ฮานิวเข้ารวมแข่งขันแรกของซีซั่นในรายการ Nebelhorn Trophy ประเทศเยอรมัน และได้ที่1ทั้งโปรแกรมสั้นและฟรีสเก็ต ผลคะแนนรวมจึงได้ 226.26 คะแนนเป็นอันดับ1ได้เหรีญทองแรก


title: ยูซูรุ ฮานีว

text: รายการ Grand Prix 2011-12 ฮานิวถูกคัดให้ไปแข่งที่ประเทศจีน Cup of Chinaได้อันดับที่4 และประเทศรัสเซีย Rostelecom cupได้อันดับที่1 ซึ่งผลการเก็บคะแนนมากพอให้เข้ารอบ Grand Prix Final ได้เป็นครั้งแรก และทำได้เป็นอันดับที่4


title: ยูซูรุ ฮานีว

text: ฮานิวชนะเหรียญทองแดงในรายการ Japan Championship ทำให้ได้คัดเลือกจากญี่ปุ่นให้แข่งขันในรายการ World Championship 2012 (ชิงแชมป์โลก) เป็นครั้งแรกในระดับซีเนียร์ ในการแข่งขันชิงแชมป์โลกที่ประเทศฝรั่งเศส ฮานิวทำได้ไม่ดีนักในโปรแกรมสั้นซึ่งได้เพียงที่7 แต่ในการแข่งฟรีสเก็ตฮานิวทำได้เป็นอันดับที่2 ผลรวมการแข่งฮานิวชนะเหรียญทองแดงด้วยคะแนน 251.06


title: ยูซูรุ ฮานีว

text: เมษายน 2012 หลังจบซีซั่น ฮานิวตัดสินใจเปลี่ยนโค้ชโดยย้ายไปอยู่กับโค้ชไบรอัน ออร์เซอร์ที่โตรอนโต้ประเทศแคนาดา โดยในช่วงแรกฮานิวจำเป็นต้องเดินทางไปกลับระหว่างเซนไดและโตรอนโต้อยู่บ่อยๆเนื่องจากยังต้องเรียนมัธยมปลายอยู่นั้นเอง หลังจากย้ายมาอยู่โตรอนโต้ฮานิวได้เพิ่มเวลาฝึกซ้อมจาก1-2ชั่วโมงต่อวันเป็น3-4ชั่วโมงต่อวันซึ่งยังจำเป็นต้องจำกัดเวลาฝึกซ้อมเนื่องจากปัญหาสุขภาพจากโรคประจำตัว โรคหอบหืด การเรียน และการเดินทางนั้นเอง


title: ยูซูรุ ฮานีว

text: ฮานิวเข้ารวมแข่งขันแรกของซีซั่นในรายการ Finlandia Trophy ประเทศฟินแลนด์และชนะเหรียญทองด้วยการกระโดดควอลท์โทลุปและควอลท์ซอล์ควอในฟรีสเก็ตเป็นครั้งแรก


title: ยูซูรุ ฮานีว

text: รายการ Grand Prix 2012-13 ฮานิวถูกคัดให้ไปแข่งที่ประเทศอเมริกาSkate America ชนะเหรียญเงินและทำลายสถิติโลกเป็นครั้งแรกด้วยคะแนน 95.07ในโปรแกรมสั้น และประเทศญี่ปุ่นเมืองบ้านเกิดเซนได NHK Trophy ฮานิวได้เหรียญทองและทำลายสถิติโลกของตัวเองในโปรแกรมสั้นอีกครั้งด้วยคะแนน 95.32 ซึ่งผลการเก็บคะแนนมากพอให้เข้ารอบ Grand Prix Final ที่โซชิประเทศรัสเซียได้ และได้เหรียญเงินในการแข่งกรังปรีไฟนอล 2012-13


title: ยูซูรุ ฮานีว

text: ธันวาคม 2012 ฮานิวชนะเหรียญทองในการแข่งขันระดับประเทศได้เป็นครั้งแรก กุมภาพันธ์ 2013ได้เหรียญเงินในการแข่งชิงแชมป์สี่ทวีป และที่4ในการแข่งชิงแชมป์โลก 2013 ในการแข่งขันซีซั่นนี่ฮานิวต้องเผชิญหน้ากับปัญหาสุขภาพอย่างหนักและอาการบาดเจ็บมากมาย


title: ยูซูรุ ฮานีว

text: ในซีซั่นนี้ฮานิวได้ประสบความสำเร็จอย่างสูงโดยชนะเหรียญทองรายการใหญ่ทุกรายการ อาทิเช่น Grand Prix Final 2013-14, Winter Olympic 2014และ World Championship 2014 รวมถึงทำลายสถิติโลกอีกถึง 2 ครั้ง รวมถึงเป็นนักกีฬาสเก็ตประเภทชายเดี่ยวคนแรกของโลกที่ทำลายกำแพงคะแนนเกิน 100 คะแนนในโปรแกรมสั้นได้เป็นคนแรกของโลกอีกด้วย


title: ยูซูรุ ฮานีว

text: ฮานิวเข้ารวมแข่งขันแรกของซีซั่นในรายการ Finlandia Trophy ประเทศฟินแลนด์และชนะเหรียญทอง


title: ยูซูรุ ฮานีว

text: รายการ Grand Prix 2013-14 ฮานิวถูกคัดให้แข่งที่ Skate Canada ที่ประเทศแคนาดาและ Trophée Éric Bompard ที่ประเทศฝรั่งเศสและชนะเหรียญเงินจากทั้งสองรายการนี้ ซึ่งเพียงพอให้เข้ารอบแข่งขันในรอบไฟนอลได้ Grand Prix Final ถูกจัดขึ้นที่เมืองฟุกุโอกะประเทศญี่ปุ่นโดยฮานิวสามารถทำคะแนนโปรแกรมสั้นได้เป็นที่1และทำลายสถิติโลกด้วยคะแนน 99.84 และชนะฟรีสเก็ตดัวยคะแนนสูงสุด (Personal Best) 193.41 คะแนน ผลคะแนนรวมทั้งสองโปรแกรมคือ 293.25 คะแนนได้เหรียญทองกรังปรีไฟนอลไปครอบครอง


title: ยูซูรุ ฮานีว

text: ในเดือนธันวาคมฮานิวลงแข่ง Japan National Championship และสามารถคว้าเหรียญทองสมัยที่สองไปครองได้อีกเช่นกัน โปรแกรมสั้น103.10(แข่งในประเทศจะไม่ถูกนับในการแข่งระดับสากลจึงไม่ใช่สถิติโลก) ฟรีสเก็ต 194.70 รวม 297.80 คะแนนและได้ถูกคัดเลือกจากประเทศญี่ปุ่นให้เข้าแข่งขันในงานโอลิมปิกฤดูหนาว2014 และ งานชิงแชมป์โลก 2014


title: ยูซูรุ ฮานีว

text: งานโอลิมปิกฤดูหนาว2014 ฮานิวเข้าร่วมแข่งโปรแกรมสั้นประเภททีมของญี่ปุ่น โดยทำคะแนนมาเป็นอันดับ1ด้วยคะแนน 97.98 ทำให้ทีมญี่ปุ่นได้10คะแนน ผลการแข่งขันประเภททีมโดยรวมญี่ปุ่นจบที่อันดับที่5 นอกจากนั้นในการแข่งขันประเภทชายเดี่ยวฮานิวสามารถทำลายสถิติโลกได้อีกครั้งและเป็นนักสเก็ตคนแรกของโลกที่ทำลายกำแพงคะแนนเกิน 100 คะแนนด้วยคะแนน 101.45 และฟรีสเก็ต 178.64 รวมสองโปรแกรมได้คะแนนรวม 280.09 คะแนนคว้าเหรียญทองไปในที่สุด โดยเป็นนักกีฬาชายคนแรกของเอเชีย นักกีฬาชายคนแรกของญี่ปุ่นที่สามารถคว้าแชมป์โอลิมปิกมาได้ และยังเป็นแชมป์โอลิมปิกที่อายุน้อยที่สุดด้วยวัยเพียง19ปีตั้งแต่ Dick Button ในปี1948 และหลังจากคว้าแชมป์เหรียญทองโอลิมปิก2014มาได้ ในเดือนเมษายน 2014ฮานิวได้เดินทางกลับไปที่บ้านเกิดเมืองเซนไดและมีงานพาเหรดเพื่อเฉลิมฉลองให้กับชัยชนะของเขาซึ่งมีประชาชนทั้งญี่ปุ่นและต่างชาติมารวมตัวกันกว่า 92,000 คนเลยทีเดียว


title: ยูซูรุ ฮานีว

text: ฮานิวปิดท้ายซีซั่นการแข่งขันในรายการชิงแชมป์โลกที่จัดขึ้นในประเทศญี่ปุ่นเมืองไซตามะ โปรแกรมสั้นอันดับที่3 คะแนน91.24คะแนน ตามหลังรุ่นพี่จากประเทศเดียวกันทัตสึกิ มาชิดะถึง 6.97คะแนน แต่สามารถทำได้ดีมากในฟรีสเก็ตได้คะแนน 191.35 คะแนน รวม 282.59คะแนน เฉือนเอาชนะทัตสึกิ มาชิดะไปเพียง 0.33คะแนน คว้าเหรียญทองสมัยแรกมาได้สำเร็จ


title: ยูซูรุ ฮานีว

text:
ฮานิวเป็นนักสเก็ตชายเดี่ยวคนแรกนับจากอเล็กซี่ ยากูดินปี2002 ที่ชนะเหรียญทองในรายการแข่งขันใหญ่ในซีซันเดียวกันทั้งหมด
ฮานิวเผชิญกับปัญหาสุขภาพอย่างหนักรวมทั้งอาการบาดเจ็บรุนแรง แต่ถึงอย่างนั้นก็ยังคว้าเหรียญทองกรังปรีไฟนอลสมัยที่2 แชมป์ระดับประเทศสมัยที่3และเหรียญเงินในการแข่งชิงแชมป์โลก


title: ยูซูรุ ฮานีว

text: ฮานิวถอนตัวจากการแข่งขัน Finlandia Trophy ตั้งแต่ต้นซีซั่นเนื่องจากอาการบาดเจ็บที่หลัง และได้เข้ารวมแข่งขันรายการแรกในงาน Grand Prix 2014-15แทนโดยถูกคัดให้แข่งที่แรกในประเทศจีน Cup of China และประเทศญี่ปุ่น NHK Trophy ในรายการแรกที่ฮานิวแข่งที่ประเทศจีน ช่วงระหว่างการวอร์มอัพ6นาทีก่อนการแข่งฟรีสเก็ต ฮานิวและฮันยางนักกีฬาชาวจีนประสบอุบัติเหตุชนกันอย่างแรง โดยฮันยางมีอาการบาดเจ็บที่ค้างเล็กน้อย ส่วนฮานิวได้รับบาดเจ็บถึง 5 ตำแหน่งด้วยกันเช่นศีรษะแตก ค้างแตก สะโพก ต้นขาและข้อเท้า การแข่งขันถูกเลื่อนออกไปเล็กน้อยเพื่อทำการรักษาเบื้องต้นและฮานิวได้ตัดสินใจแข่งขันต่อในสภาพที่มีผ้าพันศีรษะ ฮานิวล้มลงไประหว่างการแข่งขันถึง5ครั้ง แต่คะแนนมากพอที่จะคว้าเหรียญเงินมาได้ หลังจบการแข่งขันฮานิวถูกส่งตัวเข้าโรงพยาบาลเพื่อตรวจอย่างละเอียดและต้องมีการเย็บบาดแผลที่ศีรษะและค้าง ฮานิวต้องเดินทางกลับญี่ปุ่นเพื่อทำการรักษาต่อไป


title: ยูซูรุ ฮานีว

text: NHK Trophy ถูกจัดขึ้นหลังจากนั้นเพียง 19 วัน ฮานิวได้ประกาศจะเข้าร่วมการแข่งขันถามกลางคำถามมากมายจากสื่อญี่ปุ่นเนื่องจากอาการบาดเจ็บเพิ่งเกิดขึ้นได้ไม่นานและค่อนข้างหนัก ฮานิวทำได้ไม่ค่อยดีนักในโปรแกรมสั้นและได้อันดับที่ 5 ด้วยคะแนน 78.01 และยังคงลงแข่งฟรีสเก็ตในวันต่อมาอย่างลำบากได้อันดับที่ 3 ด้วยคะแนน 151.79 รวมทั้งสองโปรแกรม229.80 ผลการแข่งขั้นสรุปเป็นอันดับที่4 แต่ด้วยคะแนนสะสมที่เพียงพอฮานิวจึงได้เข้ารอบ Grand Prix Final 2014-15 เป็น 1 ใน 6 ของนักสเก็ตชายเดี่ยวโดยคะแนนเป็นอันดับสุดท้ายเฉือนเอาชนะด้วยด้วยคะแนนเพียง 0.15 คะแนนเท่านั้น


title: ยูซูรุ ฮานีว

text: Grand Prix Final จัดขึ้นที่ประเทศสเปน เมืองบาเซโลน่าในเดือนธันวาคม 2014 ฮานิวทำคะแนนมาเป็นอันดับที่1ทั้งโปรแกรมสั้น 94.08 คะแนนและฟรีสเก็ต 194.08คะแนน(Personal Best) รวม 288.16 คะแนนคว้าเหรียญทองสมัยที่2 และทิ้งห่างจากฮาเวียร์ เฟอร์นันเดส ประเทศสเปนและเป็นเพื่อนร่วมทีมซ้อมที่ได้เหรียญเงินไปถึง 34.26 คะแนน


title: ยูซูรุ ฮานีว

text: ในปลายเดือนธันวาคมฮานิวได้กลับไปประเทศญี่ปุ่นเพื่อรวมแข่งขันระดับประเทศและได้คะแนนสูงสุดทั้งโปรแกรมสั้นและฟรีสเก็ตรวม 286.86 คะแนนเหรียญทองระดับประเทศ3สมัยซ้อน


title: ยูซูรุ ฮานีว

text: แต่หลังจบการแข่งขันและรับเหรียญซึ่งจะมีการประกาศรายชื่อนักกีฬาที่จะได้เป็นตัวแทนไปแข่งชิงแชมป์โลกนั้น ฮานิวกลับไม่สามารถปรากฏตัวขึ้นได้และแจ้งว่าข้อถอนตัวจากงานกาล่าที่จะมีการจัดขึ้นในอีกวันถัดมาตามธรรมเนียมเนื่องด้วยมีอาการเจ็บปวดเกี่ยวกับช่องท้องอย่างรุนแรงและต้องได้รับการผ้าตัดทันที อาการเจ็บปวดของฮานิวถูกวินิจฉัยว่ามีอาการกระเพาะปัสสาวะทำงานผิดปกติและเกี่ยวข้องกับสะดือซึ่งเป็นโรคที่หาได้ยากและพบได้น้อย


title: ยูซูรุ ฮานีว

text: ฮานิวได้รับการผ่าตัดทันทีหลังจบการแข่งขันและพักรักษาตัวในโรงพยาบาล2สัปดาห์ และต้องพักฟื้นต่อไปอีกอย่างน้อย1-2เดือนจึงจะสามารถกลับไปฝึกซ้อมได้ ทว่าช่วงกลางเดือนกุมภาพันธ์ฮานิวได้รับบาดเจ็บที่ข้อเท้าอีกครั้งระหว่างการฝึกในญี่ปุ่นและต้องหยุดพักอีก 2 สัปดาห์เพื่อการรักษา ฮานิวกลับมาฝึกซ้อมได้อีกครั้งช่วงเดือนมีนาโดยไม่มีโค้ชไบรอันค่อยดูแล(แต่มีการติดต่อกันทางทางไกล)


title: ยูซูรุ ฮานีว

text: และจากนั้นเพียงสัปดาห์ฮานิวต้องเข้าแข่งขันชิงแชมป์โลก ทำคะแนนเป็นอันดับ1ในโปรแกรมสั้นด้วยคะแนน95.20 แต่ฟรีสเก็ตทำคะแนนได้เป็นอันดับ3 คะแนน 175.88 ผลคะแนนรวม 271.08 เสียแชมป์ให้กับฮาเวียร์ เฟอร์นันเดสไปแค่ 2.82 คะแนนเท่านั้น


title: ยูซูรุ ฮานีว

text: และเป็นครั้งแรกที่ฮานิวได้เข้าร่วมการแข่งขัน World Team Trophy จัดในเมืองโตเกียวประเทศญี่ปุ่น โดยทำคะแนนมาเป็นอันดับ1ทุกรายการคว้า 24 คะแนนเต็มมาให้ทีมญี่ปุ่น ผลสรุปการแข่งทีมญี่ปุ่นได้เหรียญทองแดง ฮานิวเป็นนักกีฬาเพียงคนเดียวของรายการนี้ที่ชนะการแข่งขันทั้งหมด


title: ยูซูรุ ฮานีว

text: ในปี 2015-16 ฮานิวได้สร้างประวัติศาสัตร์ใหม่ขึ้นมาอีกครั้งด้วยการทำลายสถิติโลก 6 ครั้งซ้อนและเป็นนักกีฬาสเก็ตลีลาชายคนแรกของโลกที่ทำลายกำแพงคะแนนเกิน 200 คะแนนในการแข่งฟรีสเก็ตและ เกิน300คะแนนของคะแนนรวมทั้งหมด รวมไปถึงคว้าแชมป์ Grang Prix Final อย่างยิ่งใหญ่โดยเป็นนักกีฬาสเก็ตลีลาชายคนแรกของโลกที่คว้าแชมป์ได้ถึง3สมัยซ้อน และถึงแม้จะต้องต่อสู้อาการบาดเจ็บแต่ก็ปิดท้ายซีซั่นด้วยการความเหรียญเงินชิงแชมป์โลก


title: ยูซูรุ ฮานีว

text: โปรแกรมการแข่งขันฟรีสเก็ตฮานิวได้เลือกเพลงที่ใช้เครื่องดนตรีญี่ปุ่นเพลงซาวแทร็กจากหนังเรื่องอนเมียวจิและใช้คาเร็คเตอร์โหรอาเบะเป็นธีมหลักในการบอกเรื่องราว ฮานิวได้ตั้งชื่อโปรแกรมนี้ว่าเซย์เมย์(SEIMEI)


title: ยูซูรุ ฮานีว

text: ฮานิวเข้ารวมแข่งขันแรกของซีซั่นในรายการ SCI Autumn Classic 2015ในประเทศแคนาดาไม่ไกลจากสถานทีฝึกซ้อมประจำโดยการคว้าเหรียญทองมาได้อย่างง่ายดาย


title: ยูซูรุ ฮานีว

text: รายการแข่ง Grand Prix 2015-16 ฮานิวคัดเลือกให้แข่งในรายการ Skate Canadaที่ประเทศแคนาดาและ NHK Trophyที่ประเทศญี่ปุ่น


title: ยูซูรุ ฮานีว

text: Skate Canada ฮานิวทำได้ไม่ดีและทำผิดพลาดในการกระโดดซ้ำเกินจำนวนที่กำหนดในโปรแกรมสั้นจึงได้อันดับที่6 คะแนน73.25คะแนน ในการแข่งฟรีสเก็ตฮานิวฮึดสู้แต่ยังมีข้อผิดพลาดใหญ่จนได้คะแนนมาเป็นอันดับที่2 คะแนน186.29คะแนน ผลรวม 259.54 คะแนนคว้าได้เพียงเหรียญเงินไปครอง


title: ยูซูรุ ฮานีว

text: NHK Trophy ฮานิวสร้างประวัติศาสัตร์ที่ช็อกไปทั่วโลกโดยการทำลายสถิติโลกของตัวเองในปี2014ในโปรแกรมสั่นด้วยคะแนน106.33คะแนน และเขายังไม่หยุดอยู่แค่นั้นฮานิวทำลายสถิติโลกในวันต่อมาในการแข่งฟรีสเก็ตด้วยคะแนน 216.07คะแนน จึงเป็นนักกีฬาสเก็ตชายคนแรกของโลกที่ทำลายกำแพงคะแนนเกิน 200 คะแนนในการแข่งฟรีสเก็ต ส่งผลให้คะแนนรวมทั้งสองโปรแกรมรวมกันได้ 322.40 คะแนนเป็นอีกหนึ่งในสถิติใหม่ของโลกและจึงเป็นนักกีฬาสเก็ตชายคนแรกของโลกที่ทำลายกำแพงคะแนนเกิน 300 คะแนนในวงการสเก็ตน้ำแข็งลีลาเลยทีเดียว เป็นการสร้างความช็อกโลกและจุดกระแสฮานิวฟีเวอร์ขึ้นในญี่ปุ่นทันที และด้วยคะแนนสูงสุดทำให้ฮานิวได้เข้ารอบไปแข่งใน Granf Prix Final ที่เมืองบาเซโลน่าประเทศสเปน


title: ยูซูรุ ฮานีว

text: Grand Prix Final 2015-16 ฮานิวยังคงสร้างประวัติศาสัตร์ต่อไม่หยุดยั้ง ในโปรแกรมสั้นฮานิวทำผลงานออกมาได้อย่างไร้ที่ติ เขาจึงได้ทำลายสถิติโลกของตัวเองเมื่อ2สัปดาห์ก่อนไปอย่างง่ายดายด้วยคะแนน 110.95คะแนน และในการแข่งฟรีสเก็ตเองก็ยังคงไร้เทียมทานไร้ที่ติเช่นเดียวกันทำให้ได้คะแนนไปถึง 219.48คะแนนทำลายสถิติเดิมในฟรีสเก็ตของตัวเอง และแน่นอนว่าผลคะแนนรวมก็สร้างสถิติโลกใหม่ด้วยคะแนนสูงสุดเป็นประวัติกาลถึง 330.43 คะแนน คว้าเหรียญทองในรายการนี้เป็นสมัยที่สามซ้อนเป็นคนแรกของโลกอีกด้วย ชัยชนะครั้งนี้ยังสร้างประวัติศาสัตร์ความห่างของคะแนนระหว่างนักกีฬาเหรียญเงินฮาเวียร์ เฟอร์นันเดสสูงถึง 37.48คะแนนทำลายสถิติเดิมของนักกีฬาที่เป็นไอดอลของฮานิว ชื่ออีฟกานีย์ พลูเซนโกะที่ทำไว้ในปี 2004 (35.10คะแนน)


title: ยูซูรุ ฮานีว

text: 26 ธันวาคม 2015 ฮานิวคว้าแชมป์ในการแข่งขันระดับประเทศอีกครั้งรวมเป็น 4สมัยซ้อนเช่นกัน แต่หลังจากนั้นฮานิวได้ประกาศถอนตัวออกจากการแข่งขันชิงแชมป์สี่ทวีปโดยการบอกว่าต้องการมุ่งเป้าไปที่ชัยชนะในการแข่งขันชิงแชมป์โลก 2016


title: ยูซูรุ ฮานีว

text: เมษายน 2016 World Championship 2016 รายการชิงแชมป์โลกที่ถูกจัดขึ้นในเมืองบอสตัน อเมริกา ฮานิวเกือบจะทำลายสถิติโลกของเขาได้อีกครั้งในการแข่งโปรแกรมสั้นด้วยคะแนนเชียดชิว 110.56คะแนนซึ่งนำห่างจากคู่แข่งไปถึง 12.04คะแนนเลยทีเดียว ทว่าในการแข่งฟรีสเก็ตฮานิวกระโดดพลาดและมีข้อผิดพลาดมากมาย ผลรวมจึงทำออกมาได้เพียงคว้าเหรียญเงินและเสียแชมป์เป้นครั้งที่สองให้กับฮาเวียร์ เฟอร์นันเดสเพื่อนรวมทีมฝึกอีกครั้ง


title: ยูซูรุ ฮานีว

text: ในวันที่ 26 เมษายน 2016หลังปิดซีซั่นการแข่งขันอย่างเป็นทางการ สมาคมฟิกเกอร์สเก็ตญี่ปุ่นได้มีประกาศออกมาว่าฮานิวมีความจำเป็นต้องหยุดการฝึกซ้อมเพื่อรักษาตัวอย่างน้อย 2 เดือน เนื่องจากอาการบาดเจ็บที่เท้าซ้ายซึ่งฮานิวเริ่มมีอาการบาดเจ็บมาตั้งแต่ต้นซีซั่นและอาการแย่ลงอย่างหนักในเดือนมกราคม 2016 ซึ่งเป็นสาเหตุให้ฮานิวถอนตัวจากการแข่งขันชิงแชมป์สี่ทวีปและพลาดในการกระโดดควอลท์โทลุปในรายการชิงแชมป์โลกเพราะการกระโดดท่านี้มีความจำเป็นต้องกระแทกปลายเท้าไปที่น้ำแข็งเพื่อเป็นแรงส่งตัวในการกระโดดนั้นเอง จากการวินิจฉัยของแพทย์อาการบาดเจ็บของฮานิวเรียกว่าLisfranc ligament หรือเส้นเอ็นที่เท้าซ้ายได้รับความเสียหาย/บาดเจ็บ เป็นอาการที่พบเห็นได้บ่อยในนักกีฬา


title: ยูซูรุ ฮานีว

text: ฮานิวเข้ารวมแข่งขันแรกของซีซั่นในรายการ SCI Autumn Classic อีกครั้งและได้สร้างประวัติศาสัตร์ใหม่ด้วยการเป็นนักกีฬาสเก็ตคนแรกของโลกที่กระโดดควอลท์ลูปในการแข่งขั้นทั้งโปรแกรมสั้นและฟรีสเก็ตได้สำเร็จ


title: ยูซูรุ ฮานีว

text: Grand Prix รายการแรกฮานิวได้แข่งที่ Skate Canadaอีกครั้งและคว้าเหรียญเงินมาได้เป็นครั้งที่สอง จากนั้นในการแข่งรายการที่สองฮานิวได้แข่งที่ NHK Trophy อีกครั้งและทำคะแนนได้ถึง 103.89 ในโปรแกรมสั้น และทำลายกำแพงคะแนนรวมเกิน 300 คะแนนอีกครั้งในรายการแข่งนี้ คว้าเหรียญทองพร้อมเข้ารอบไปแข่งขัน Grand Prix Final ที่เมืองมาเซ่ประเทศฝรั่งเศส


title: ยูซูรุ ฮานีว

text: Grand Prix Final ฮานิวทำคะแนนมาเป็นอันดับ1ในโปรแกรมสั้นด้วยคะแนน 106.54คะแนน แต่ในฟรีสเก็ตฮานิวมีข้อผิดพลาดในครึ่งหลังจึงทำให้เสียคะแนนไปไม่น้อย แต่ผลรวมคะแนนสรุปฮานิวก็สามารถคว้าเหรียญทองในรายการนี้ถึงสี่สมัยซ้อนเป็นคนแรกของโลกได้อีกครั้งนึง


title: ยูซูรุ ฮานีว

text: ฮานิวได้กลับไปญี่ปุ่นอีกครั้งเพื่อเข้าร่วมแข่งขันในรายการชิงแชมป์ระดับประเทศ แต่ก่อนการแข่งขันเพียงไม่กี่วันทางสมาคมประกาศว่าฮานิวขอถอนตัวจากการแข่งขันเนื่องจากเป็นไข้หวัดใหญ่ แต่ยังคงได้รับเลือกให้เข้าไปแข่งขันในรายการชิงแชมป์สี่ทวีป 2017 และชิงแชมป์โลก 2017 เนื่องด้วยผลงานดีเด่นที่ผ่านมา


title: ยูซูรุ ฮานีว

text: Four Continents Championships 2017 หรือชิงแชมป์สี่ทวีปจัดขึ้นในประเทศเกาหลีใต้ สถานที่จัดงานอยู่ที่พย็องชางซึ่งจะเป็นสนามเดียวกันกับที่จะใช้ในการแข่งขันOlympicฤดูหนาวในปี 2018 ในการแข่งขันฮานิวทำพลาดในการกระโดดคอมบิเนชั่นจึงได้อันดับที่สามในโปรแกรมสั้นคะแนน97.04คะแนน และในการแข่งขันฟรีสเก็ตฮานิวป็อปในการกระโดดคอมบอเนชั่นอีกครั้ง และถึงแม้ในครึ่งหลังจะสามารถเปลี่ยนแผนการแข่งจนทำออกมาได้ดีคะแนนได้206.67คะแนน แต่ผลคะแนนรวมนั้นทำให้ฮานิวคว้าไปได้เพียงเหรียญเงินเท่านั้น


title: ยูซูรุ ฮานีว

text: ชิงแชมป์โลก 2017 จัดในประเทศฟินแลนด์เมืองเฮลซิงกิ โดยฮานิวยังคงทำผิดพลาดในการกระโดดคอมบิเนชั่นในโปรแกรมสั้นส่งผลให้ได้อันดับที่5 ทว่าฟรีสเก็ตนั้นฮานิวฮึดสู้อย่างหนักสามารถกระโดดทุกท่าออกมาได้อย่างเพอร์เฟกและสวยงามไร้ข้อผิดพลาดทั้งสิ้นจึงทำให้ฮานิวทำลายสถิติโลกในโปรแกรมนี้อีกครั้งนึงด้วยคะแนนสูงถึง 223.20 คะแนน ผลรวมคะแนนทั้งหมด 321.59คะแนน กลับมาคว้าแชมป์โลกสมัยที่สองได้อีกครั้งนับจากปี2014


title: ยูซูรุ ฮานีว

text: ฮานิวกลับมาที่ญี่ปุ่นอีกครั้งเพื่อแข่วขันในรายการสุดท้าย World Team Trophy แต่ทำพลาดมากมายในโปรแกรมสั้นทำให้อยู่ในอันดับที่7 ในฟรีสเก็ตฮานิวคืนฟอร์มอีกครั้งได้คะแนนไป 200.49คะแนนขึ้นเป็นที่1 และเป้นนักกีฬาชายคนแรกที่สามารถกระโดดหมุน4รอบในครึ่งหลังถึง3ท่าในการแข่งฟรีสเก็ต สุดท้ายทีมญี่ปุ่นก็สามารถคว้าเหรียญทองมาได้


title: ยูซูรุ ฮานีว

text: สถิติโลกจากระบบคะแนนแบบใหม่เริ่มตั้งแต่ปี2018-19จนถึงปัจจุบัน ทั้งหมด 4 สถิติ อันได้แก่:


title: ยูซูรุ ฮานีว

text: สถิติโลกประวัติศาสตร์จากระบบคะแนนแบบเก่าสิ้นสุดจนถึงปี2017-18 ทั้งหมด 12 สถิติ อันได้แก่:


title: บางลำพู

text: บางลำพู (มักสะกดผิดเป็น บางลำภู) เป็นย่านหนึ่งในพื้นที่เกาะรัตนโกสินทร์ ในเขตพระนคร กรุงเทพมหานคร


title: บางลำพู

text: บางลำพู ได้ชื่อมาจากในอดีตมีต้นลำพูอยู่เป็นจำนวนมาก ริมคลอง เดิมเป็นชุมนุมและตลาดเล็ก ๆ ริมน้ำก่อนการสถาปนากรุงรัตนโกสินทร์ มีวัดเก่าแก่ปรากฏอยู่ในพื้นที่ ได้แก่ วัดสังเวชวิศยาราม (วัดบางลำพู, วัดกลางนา) และวัดชนะสงครามราชวรมหาวิหาร ก่อนจะพัฒนาเป็นแหล่งพำนักของบรรดาเจ้านาย ขุนนาง ข้าราชบริพาร และประชาชนพลเมืองหลายหลากชาติพันธุ์ ทั้งไทย, จีน, มอญ และมุสลิม ที่มาตั้งบ้านเรือนอยู่อาศัยคละเคล้ากัน จนทำให้เป็นแหล่งเกิดอาชีพที่หลากหลาย ต่อมาเมื่อมีการตัดคลองรอบกรุง ทำให้ย่านบางลำพูกลายเป็นท่าน้ำใช้สำหรับขนถ่ายและแลกเปลี่ยนสินค้า เช่น พืชผักผลไม้จากฝั่งธนบุรี ก่อนจะพัฒนากลายเป็นตลาดบกที่สำคัญในเวลาต่อมา ในรัชสมัยรัชกาลที่ 5 เมื่อมีการสร้างพระราชวังดุสิตขึ้น ได้มีการตัดถนนหลายสายขึ้นมาจากถนนสามเสน เช่น ถนนจักรพงษ์, ถนนพระอาทิตย์, ถนนพระสุเมรุ, ถนนข้าวสาร, ถนนรามบุตรี, ถนนตะนาว และถนนสิบสามห้าง จึงให้บางลำพูมีความคึกคักมากขึ้นด้วย


title: บางลำพู

text: ปัจจุบัน บางลำพูเป็นที่รู้จักกันดีในฐานะเป็นแหล่งของการค้าขายเสื้อผ้า เครื่องนุ่งห่มต่าง ๆ โดยเฉพาะอย่างยิ่ง ชุดนักเรียน มีห้างร้านสำหรับจัดจำหน่ายโดยเฉพาะเคยเป็นที่ตั้งของห้างสรรพสินค้าหลายแห่ง และยังเป็นแหล่งที่พักชั่วคราวสำหรับนักท่องเที่ยวต่างชาติ โดยเฉพาะอย่างยิ่งชาวตะวันตก และได้มีร้านอาหาร, ร้านกาแฟ ตลอดจนร้านจำหน่ายเครื่องดื่มแอลกอฮอล์ ไว้ให้บริการด้วย โดยเฉพาะที่ถนนข้าวสาร หรือถนนรามบุตรี


title: ถนนอัษฎางค์

text: ถนนอัษฎางค์ () ถนนสายหนึ่งในพื้นที่เกาะรัตนโกสินทร์ เขตพระนคร กรุงเทพมหานคร เป็นถนนที่พระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้ตัดขึ้นในแบบตะวันตก หลังจากเสด็จประพาสชวา โดยทรงให้สร้างถนนริมกำแพงรอบพระนครใหม่ ซึ่งแต่เดิมเป็นทางเดินเล็ก ๆ ในรัชสมัยพระบาทสมเด็จพระจอมเกล้าเจ้าอยู่หัว เมื่อแล้วเสร็จจึงพระราชทานนามว่า "ถนนอัษฎางค์" เพื่อเป็นการเฉลิมพระเกียรติของ สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา พระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระศรีพัชรินทราบรมราชินีนาถ พระบรมราชชนนีพันปีหลวง


title: ถนนอัษฎางค์

text: ถนนอัษฎางค์ เป็นถนนที่เชื่อมระหว่างถนนราชดำเนินใน ด้านสนามหลวง กับถนนจักรเพชร ด้านปากคลองตลาด โดยขนานไปกับคลองรอบกรุง หรือคลองหลอดวัดราชบพิธ และถนนราชินี ที่อยู่ฝั่งตรงกันข้าม ผ่านสถานที่สำคัญหลายแห่ง เช่น กระทรวงมหาดไทย, กระทรวงกลาโหม, สุสานหลวงวัดราชบพิธ, วัดบุรณศิริมาตยาราม เป็นต้น


title: ถนนอัษฎางค์

text: นอกจากนี้แล้ว อาคารบ้านเรือนตลอดจนห้องแถวริมถนนอัษฎางค์ มีความสวยงามและควรค่าแก่การอนุรักษ์ ได้รับการขึ้นทะเบียนเป็นโบราณสถาน โดยเป็นสถาปัตยกรรมแบบจีน-โปรตุเกส


title: ถนนรามบุตรี

text: ถนนรามบุตรี หรือ ซอยรามบุตรี () เป็นถนนขนาดเล็กสายหนึ่งลักษณะเป็นซอย ในย่านบางลำพู พื้นที่แขวงชนะสงคราม เขตพระนคร กรุงเทพมหานคร เป็นถนนที่แบ่งออกเป็น 2 ช่วง ช่วงแรกเชื่อมระหว่างถนนสิบสามห้าง กับถนนจักรพงษ์ และช่วงที่ 2 จากถนนจักรพงษ์บริเวณข้างวัดชนะสงครามราชวรมหาวิหาร เลี้ยวไปออกถนนเจ้าฟ้า บริเวณเชิงสะพานสมเด็จพระปิ่นเกล้า และตรงข้ามกับโรงละครแห่งชาติ


title: ถนนรามบุตรี

text: ถนนรามบุตรี มีที่มาจากสะพานข้ามคลองวัดชนะสงคราม หรือคลองบางลำพูที่ชื่อ "สะพานรามบุตรี" ซึ่งเป็นสะพานที่หม่อมเจ้าหญิงเป้า สุริยกุล พระธิดาในพระเจ้าบรมวงศ์เธอ พระองค์เจ้าสุริยา กรมพระรามอิศเรศ มีดำริให้มีการสร้างขึ้นโดยการบริจาคทรัพย์ เพื่อเป็นการถวายเป็นบำเพ็ญพระกุศลถวายแด่พระบิดา แล้วสร้างแล้วเสร็จ พระบาทสมเด็จพระจุลจอมเกล้าเจ้าอยู่หัวจึงทรงพระราชทานนามให้ว่า สะพานรามบุตรี อันมีความหมายว่า "สะพานที่บุตรีของพระเจ้าบรมวงศ์เธอ พระองค์เจ้าสุริยา กรมพระรามอิศเรศ เป็นผู้สร้าง" และได้ทรงเสด็จเป็นองค์ประธานในพิธีเปิดเมื่อวันที่ 13 สิงหาคม พ.ศ. 2453 จนกระทั่งมีการถมคลองวัดชนะสงคราม และมีการรื้อถอนสะพานนี้ออกเพื่อสร้างเป็นถนน และได้มีการนำชื่อ รามบุตรี จากสะพานใช้เป็นชื่อถนนแทน


title: ถนนรามบุตรี

text: ปัจจุบัน ถนนรามบุตรี เป็นแหล่งของที่พักราคาถูกของนักท่องเที่ยวต่างชาติ ตลอดจนผับบาร์ ร้านอาหาร และร้านกาแฟ ไว้คอยบริการ เช่นเดียวกับถนนข้าวสารหรือที่อื่น ๆ ในย่านบางลำพู


title: อักขรานุกรมภูมิศาสตร์

text: อักขรานุกรมภูมิศาสตร์ () เป็นพจนานุกรมหรือสารบบที่ใช้ร่วมกับแผนที่หรือแผนที่เล่ม ตรงแบบมีสารสนเทศเกี่ยวกับลักษณะภูมิศาสตร์ สถิติสังคมและลักษณะกายภาพของประเทศ ภูมิภาคหรือทวีป เนื้อหาของอักขรานุกรมภูมิศาสตร์อาจมีที่ตั้งของเรื่อง มิติยอดเขาและทางน้ำ ประชากร ผลิตภัณฑ์ภายในประเทศเบื้องต้นและอัตราการรู้หนังสือ สารสนเทศนี้โดยทั่วไปแบ่งเป็นหัวข้อโดยมีการแสดงรายการหน่วยตามลำดับตัวอักษร


title: อักขรานุกรมภูมิศาสตร์

text: ทราบว่ามีอักขรานุกรมภูมิศาสตร์กรีกโบราณตั้งแต่สมัยเฮลเลนิสติก อักขรานุกรมภูมิศาสตร์จีนเล่มแรกเท่าที่ทราบมีการเปิดเผยในคริสต์ศตวรรษที่ 1 และด้วยยุคสื่อพิมพ์ในประเทศจีนในคริสต์ศตวรรษที่ 9 คหบดีจีนลงทุนผลิตอักขรานุกรมสำหรับพื้นที่ท้องถิ่นของพวกตนเป็นแหล่งสารสนเทศและเป็นความภูมิใจท้องถิ่น นักภูมิศาสตร์ สเตฟานัสแห่งไบแซนทิอุม (Stephanus of Byzantium) เขียนพจนานุกรมภูมิศาสตร์ในคริสต์ศตวรรษที่ 6 ซึ่งมีอิทธิพลต่อผู้รวบรวมชาวยุโรปสมัยหลัง อักขรานุกรมภูมิศาสตร์สมัยใหม่พบได้ในส่วนอ้างอิงของห้องสมุดส่วนใหญ่ ตลอดจนบนอินเทอร์เน็ต


title: จังหวัดบาตาเนส

text: จังหวัดบาตาเนส (อีวาตัน: "Probinsya nu Batanes"; อีโลกาโน: "Probinsia ti Batanes"; ) เป็นจังหวัดหมู่เกาะของเขตลัมบักนางคากายัน ประเทศฟิลิปปินส์ และเป็นจังหวัดที่อยู่เหนือสุด มีพื้นที่และประชากรน้อยที่สุดของประเทศ เมืองหลักคือบัสโก ซึ่งตั้งอยู่บนเกาะบาตัน


title: จังหวัดบาตาเนส

text: หมู่เกาะนี้ อยู่ห่างจากเกาะลูซอนไปทางทิศเหนือ และอยู่ห่างจากเกาะไต้หวันไปทางทิศใต้ จังหวัดนี้แยกจากหมู่เกาะบาบูยันของจังหวัดคากายันโดยช่องแคบบาลินตัง และแยกจากไต้หวันโดยช่องแคบบาชี


title: จังหวัดบาตาเนส

text: จังหวัดบาตาเนสมีพื้นที่ 219.01 ตารางกิโลเมตร ประกอบด้วย 10 เกาะ อยู่ระหว่างหมู่เกาะบาบูยัน (จังหวัดคากายัน) และเกาะไต้หวัน แต่ละเกาะมีประชากรเบาบาง และอยู่ภายใต้อิทธิพลของไต้ฝุ่น สามเกาะที่ใหญ่ที่สุดและมีประชากรอาศัยอยู่ ได้แก่ เกาะบาตัน, เกาะอิตบายัต และเกาะซับตัง


title: จังหวัดบาตาเนส

text: เกาะที่อยู่เหนือสุดของจังหวัดและประเทศคือ เกาะมาวูดิส เกาะอื่น ๆ ที่อยู่ใกล้ ได้แก่ เกาะมิซังกา, เกาะซียายัน, เกาะอีวูฮอส และเกาะดีเกย โดยเกาะทั้งหมดของจังหวัดอยู่บนวงแหวนภูเขาไฟลูซอน


title: จังหวัดบาตาเนส

text: สามารถเดินทางโดยทางอากาศที่ท่าอากาศยานบัสโก และท่าอากาศยานอิตบายัต


title: หนังสือคู่มือ

text: หนังสือคู่มือ () เป็นงานอ้างอิงประเภทหนึ่ง หรือการรวบรวมคำสั่งอื่น เจตนาให้การอ้างอิงสำเร็จ คำนี้เดิมใช้กับหนังสือเล็ก ๆ หรือพกพาได้ที่มีสารสนเทศที่เป็นประโยชน์ต่อเจ้าของ แต่พจนานุกรมภาษาอังกฤษ ฉบับออกซฟอร์ดนิยามความหมายปัจจุบันว่า "หนังสือใด ๆ ... ที่ให้สารสนเทศอย่างข้อเท็จจริงในเรื่องใดเรื่องหนึ่ง คำชี้แนะในศิลปะหรืออาชีพบางอย่าง คำสั่งสำหรับดำเนินการเครื่องจักร หรือสารสนเทศสำหรับนักท่องเที่ยว"


title: จังหวัดคากายัน

text: จังหวัดคากายัน ( ) (อีโลกาโน: "Probinsia ti Cagayan", ฟิลิปีโน: "Lalawigan ng Cagayan") เป็นจังหวัดในเขตลัมบักนางคากายันของประเทศฟิลิปปินส์ ตั้งอยู่ทางภาคตะวันออกเฉียงเหนือของเกาะลูซอน และยังรวมพื้นที่ของหมู่เกาะบาบูยันทางทิศเหนือ จังหวัดคากายันอยู่ติดกับจังหวัดฮีลากังอีโลโคสและอาปาเยาทางทิศตะวันตก และติดกับจังหวัดกาลิงกาและอีซาเบลาทางทิศใต้ เมืองหลักคือตูเกกาเรา


title: จังหวัดคากายัน

text: จังหวัดมีพื้นที่ 9,295.75 ตารางกิโลเมตร ซึ่งคิดเป็นร้อยละ 3 ของพื้นที่ทั้งประเทศ ทำให้เป็นจังหวัดที่ใหญ่เป็นอันดับที่สองของเขตลัมบักนางคากายัน


title: จังหวัดคากายัน

text: สำหรับในปี ค.ศ. 2015 จังหวัดคากายันมีประชากร 1,199,320 คน ความหนาแน่น 130 คนต่อตารางกิโลเมตร หรือ 340 คนต่อตารางไมล์


title: จังหวัดอีซาเบลา

text: จังหวัดอีซาเบลา (อีโลกาโน: Probinsia ti Isabela; ) เป็นจังหวัดที่ใหญ่เป็นอันดับที่สองของประเทศฟิลิปปินส์ และเป็นจังหวัดที่ใหญ่ที่สุดบนเกาะลูซอน เมืองหลักคืออีลากัน ตั้งอยู่ในเขตลัมบักนางคากายัน อยู่ติดกับจังหวัดคากายันทางทิศเหนือ, ติดกับจังหวัดกาลิงกาทางทิศตะวันตกเฉียงเหนือ, ติดกับจังหวัดเมาน์เทนทางทิศตะวันตก, ติดกับจังหวัดอีฟูเกาและนูเวบาบิซคายาทางทิศตะวันตกเฉียงใต้, ติดกับจังหวัดคีรีโนและเอาโรราทางทิศใต้ และติดกับทะเลฟิลิปปินทางทิศตะวันออก


title: จังหวัดอีซาเบลา

text: ผลผลิตทางเกษตรกรรมที่สำคัญได้แก่ ข้าว และข้าวโพด ในปี ค.ศ. 2012 จังหวัดผลิตข้าวโพดได้ถึง 1,209,524 เมตริกตัน เมืองทางการค้าที่สำคัญได้แก่ อีลากัน, คาอัวยัน, ซันเตียโก และโรซัส


title: จดหมายจางวางหร่ำ

text: จดหมายจางวางหร่ำ เป็นงานพระนิพนธ์ของพระราชวรวงศ์เธอ พระองค์เจ้ารัชนีแจ่มจรัส กรมหมื่นพิทยาลงกรณ์ หรือ น.ม.ส. ลงพิมพ์เป็นตอน ๆ ในหนังสือ "ทวีปัญญา" และได้รับการตีพิมพ์รวมเล่มครั้งแรกเมื่อปีพ.ศ.2478 เป็นวรรณกรรมในรูปแบบการเขียนจดหมาย ซึ่งเป็นของแปลกในสมัยนั้น นักวิชาการหลายท่านลงความเห็นว่ากรมหมื่นพิทยาลงกรณ์ น่าจะทรงได้ความคิดในการเขียนจดหมายจากตะวันตก โดยน่าจะได้เค้าโครงมาจากเรื่อง "The Letter of a Selfmade Merchant to His Son" ของ จอร์จ ฮอเรซ ลอริเมอร์ นักเขียนชาวอเมริกัน


title: จดหมายจางวางหร่ำ

text: กรมหมื่นพิทยาลงกรณ์นิพนธ์จดหมายจางวางหร่ำ ในฐานะบรรณาธิการชั่วคราวระหว่างที่พระบาทสมเด็จพระมงกุฎเกล้าเจ้าอยู่หัวเสด็จพระราชดำเรินเมืองเหนือราว 6 เดือน ทรงนิพนธ์จดหมายนี้ลงพิมพ์ติดต่อกันเดือนละฉบับ ลงพิมพ์ในหนังสือ "ทวีปัญญา" 6 ฉบับ แม้หนังสือ "ทวีปัญญา" ได้เลิกกิจการแล้ว กรมหมื่นพิทยาลงกรณ์ยังนิพนธ์จดหมายจางวางหร่ำ ฉบับที่ 7 ลงในหนังสือ "เสนาศึกษา" ดังนั้นจดหมายจางวางหร่ำจึงมีอยู่ 7 ฉบับ


title: จดหมายจางวางหร่ำ

text: เนื้อหาของจดหมาย เขียนเป็นร้อยแก้ว เล่าถึงเศรษฐีเมืองฉะเชิงเทราเขียนถึงนายสนธิ์ บุตรชาย รูปแบบของจดหมายที่ปรากฏนั้น เป็นการเขียนไปเพียงฝ่ายเดียวของจางวางหร่ำ ไม่มีจดหมายตอบ แต่ถึงกระนั้นในแต่ละฉบับ ผู้อ่านทราบว่า จางวางหร่ำได้รับจดหมายจากนายสนธิ์เช่นกัน จดหมายฉบับที่ 1-4 เขียนถึงนายสนธิ์ขณะที่นายสนธิ์เรียนอยู่ที่ประเทศอังกฤษ จดหมายฉบับที่ 5-7 เขียนถึงนายสนธิ์เมื่อนายสนธิ์กลับมายังกรุงเทพฯ แล้ว จดหมายแต่ละฉบับ มีเนื้อหามุ่งอบรมสั่งสอนนายสนธิ์ในเรื่องต่าง ๆ ผู้อ่านสามารถเห็นความคิดหลักในการสอนของจางวางหร่ำได้จากคำขึ้นต้นที่เป็นการสรุปเรื่องราวในจดหมายแต่ละฉบับ ทั้งนี้ยังมีการแทรกอารมณ์ขันอยู่ในเรื่อง


title: สเกตลีลาเยาวชนชิงแชมป์โลก

text: สเกตลีลาเยาวชนชิงแชมป์โลก (World Junior Figure Skating Championships) เป็นการแข่งขันสเกตลีลาที่จัดขึ้นปีละครั้งโดยสหภาพสเกตนานาชาติ (ISU) การแข่งขันแบ่งออกเป็นสี่ประเภทคือ ชายเดี่ยว, หญิงเดี่ยว, สเกตคู่ และไอซ์แดนซิง ผู้เข้าแข่งขันในรายการนี้ต้องมีอายุไม่ต่ำกว่า 13 ปีแต่ไม่เกิน 19 ปีบริบูรณ์ในวันที่ 1 กรกฎาคมล่าสุด ยกเว้นประเภทสเกตคู่และไอซ์แดนซิงขยายไปถึงอายุไม่เกิน 21 ปี


title: สเกตลีลาเยาวชนชิงแชมป์โลก

text: สเกตลีลาเยาวชนชิงแชมป์โลกจัดขึ้นครั้งแรกในปี 1976 ที่ เมืองเมอแจฟ ประเทศฝรั่งเศส ในชื่อรายการว่า "สเกตลีลาเยาวชนชิงแชมป์ ISU" (ISU Junior Figure Skating Championships) ก่อนที่ในปี 1978 จะเปลี่ยนชื่อรายการมาเป็น "สเกตลีลาเยาวชนชิงแชมป์โลก"


title: ไมค์ ฮาเวนนาร์

text: ไมค์ ฮาเวนนาร์ () เป็นนักฟุตบอลชาวญี่ปุ่น ปัจจุบันลงเล่นตำแหน่งกองหน้าให้กับสโมสรฟุตบอลแบงค็อก ยูไนเต็ดและฟุตบอลทีมชาติญี่ปุ่น


title: ไมค์ ฮาเวนนาร์

text: ในปี ค.ศ. 2007 ฮาเวนนาร์เข้าร่วมทีมชาติญี่ปุ่นรุ่นอายุไม่เกิน 20 ปี เพื่อไปแข่งขันฟุตบอลโลกเยาวชนอายุไม่เกิน 20 ปี 2007 ที่ประเทศแคนาดา เขาได้ลงเล่นหนึ่งนัดพบกับทีมชาติไนจีเรีย


title: ไมค์ ฮาเวนนาร์

text: ในเดือนสิงหาคม ค.ศ. 2011 เขามีชื่อติดทีมชาติชุดใหญ่


title: ไมค์ ฮาเวนนาร์

text: เขาลงเล่นให้กับทีมชาติชุดใหญ่นัดแรก เมื่อวันที่ 2 กันยายน ค.ศ. 2011 โดยเขาลงเล่นในฐานะตัวสำรองโดยถูกเปลี่ยนตัวลงมาในนาทีที่ 70 นัดพบกับเกาหลีเหนือในรอบคัดเลือกของฟุตบอลโลก 2014 เขายิงประตูแรกในนามทีมชาติในนัดที่พบกับทาจิกิสถาน เมื่อวันที่ 11 ตุลาคม ค.ศ. 2011 โดยญี่ปุ่นชนะ 8–0 ฮาเวนนาร์ยังได้เข้าร่วมแข่งขันฟีฟ่าคอนเฟเดอเรชันส์คัพ 2013 โดยเขาลงเล่นในฐานะตัวสำรอง ใช้เวลาลงเล่น 11 นาที


title: ไมค์ ฮาเวนนาร์

text: "อ้างอิง:"


title: + (อัลบั้มเอ็ด ชีแรน)

text: + (อ่านว่า พลัส) เป็นสตูดิโออัลบั้มเปิดตัว ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 9 กันยายน ค.ศ. 2011 จากค่าย Asylum Records และ Atlantic Records อัลบั้มนี้ถือว่าประสบความสำเร็จในเชิงพาณิชย์ของชีแรน ซึ่งก่อนหน้านี้เขาได้เปิดตัว EP 5 ชุด


title: โทกีว คอร์ปอเรชัน

text: โทกีว คอร์ปอเรชัน () หรือเรียกสั้น ๆ ว่า โทกีว เด็นเท็ตสึ () เป็นบริษัทรถไฟเอกชน, ผู้พัฒนาที่ดิน และผู้ให้บริการโรงแรมและร้านค้าในเขตอภิมหานครโตเกียว เป็นส่วนหนึ่งของบริษัทกลุ่มโทกีว สำนักงานใหญ่ตั้งอยู่ที่ชิบุยะในโตเกียว


title: โทกีว คอร์ปอเรชัน

text: บริษัทจดทะเบียนเมื่อวันที่ 2 กันยายน ค.ศ. 1922 ในชื่อ รถไฟฟ้าเมะงุโระ-คะมะตะ () ต่อมาจึงเปลี่ยนชื่อเป็น รถไฟฟ้าโตเกียว-โยะโกะฮะมะ () ก่อนที่จะใช้ชื่อปัจจุบันในปี ค.ศ. 1943 ช่วงปี ค.ศ. 1944 จนถึง 1948 บริษัทยังได้เป็นเจ้าของเคกีว, เคโอ คอร์ปอเรชัน และรถไฟฟ้าโอะดะกีว โดยในช่วงนั้น ถูกเรียกกันว่า "ไดโตกีว" แปลว่า โตกีวที่ยิ่งใหญ่


title: โทกีว คอร์ปอเรชัน

text: โตกีวยังให้บริการสายโคะโดะโมะโนะกุนิ (นะงะสึตะ - โคะโดะโมะโนะกุนิ; 3.4 กิโลเมตร) ซึ่งอยู่ภายใต้สัญญาของบริษัทรถไฟโยะโกะฮะมะมินะโตะมิไร


title: เอ็กซ์เอฟแอล (2020)

text: เอ็กซ์เอฟแอล เป็นลีคอเมริกันฟุตบอลอาชีพอเมริกา ที่มี วินซ์ แม็กแมน เป็นเจ้าของภายใต้บริษัท Alpha Entertainment LLC เป็นผู้สืบทอดมาจากลีคเอ็กซ์เอฟแอล รุ่นต้นฉบับ ซึ่งควบคุมโดย เวิลด์ไวด์เรสต์ลิงเฟดดิเรชั่น (WWF, ปัจจุบันคือ WWE) และสถานีโทรทัศน์NBC และได้จัดการแข่งขันในฤดูกาลเดียวปี ค.ศ. 2001


title: เอ็กซ์เอฟแอล (2020)

text: ในการประกาศปฏิรูป XFL แม็กแมน ได้ระบุให้ใช่ชื่อลีคเดียวกันกับชื่อลีคในปี ค.ศ. 2001 (แม็กแมน กล่าวว่าเขาดำเนินการส่วนใหญ่ เพราะเขาได้ถือเครื่องหมายการค้า) และยังคงเป็นกีฬาเพื่อความบันเทิงเดียวกับปี ค.ศ. 2001 แต่ไม่รวมถึงวิธีเดียวกับที่เคยทำมาก่อนในยุคแอตติจูด โดยมุ่งไปที่การสร้างลีกที่มีการถกเถียงน้อยลงสนาม และเล่นได้เร็วกว่าเมื่อเปรียบเทียบกับ เนชันแนลฟุตบอลลีก


title: กลุ่มข่าวยูสเน็ต

text: กลุ่มข่าวยูสเน็ต () เป็นคลังเก็บสารที่โพสต์จากผู้ใช้หลายคนจากที่ต่าง ๆ โดยใช้อินเทอร์เน็ต ซึ่งปกติอยู่ในระบบยูสเน็ต คำว่า "กลุ่มข่าว" เป็นชื่อผิด จริง ๆ แล้วเป็นกลุ่มอภิปราย และไม่ได้มีไว้เพื่อพิมพ์เผยแพร่ข่าว แต่เคยใช้เมื่ออินเทอร์เน็ตยังมีอายุน้อย ในทางเทคนิคแล้วกลุ่มข่าวต่างจากฟอรัม (forum) อภิปรายในเวิลด์ไวด์เว็บ แต่มีฟังก์ชันคล้ายกัน เคยมีการใช้ซอฟต์แวร์อ่านข่าวเพื่ออ่านกลุ่มข่าว


title: กลุ่มข่าวยูสเน็ต

text: ่ก่อนมีเวิลด์ไวด์เว็บ กลุ่มข่าวยูสเน็ตเป็นบริการอินเทอร์เน็ตยอดนิยมอย่างหนึ่ง และยังคงสภาพไม่ใช่เชิงพาณิชย์ซึ่งตรงข้ามกับเว็บซึ่งมีโฆษณา ในปีหลัง ๆ การอภิปรายเปิดแบบนี้บนอินเทอร์เน็ตเสียพื้นที่ให้กับฟอรัมที่เข้าถึงได้ด้วยเบราว์เซอร์ที่มีปัจเจกบุคคลดำเนินการและเครือข่ายสังคมสื่อขนาดใหญ่อย่างเฟซบุ๊กและทวิตเตอร์


title: กลุ่มข่าวยูสเน็ต

text: การสื่อสัญญาณภายในและที่ขอบเขตของเครือข่ายใช้เกณฑ์วิธีการโอนข่าวเครือข่าย (NNTP) ซึ่งเป็นมาตรฐานอินเทอร์เน็ตอย่างหนึ่ง


title: การลงมติเลือกนายกรัฐมนตรีไทย

text:
การลงมติเลือกนายกรัฐมนตรีไทย เป็นกระบวนการของรัฐสภาไทยในการเลือกนายกรัฐมนตรีไทย ส่วนใหญ่สภาผู้แทนราษฎรเป็นผู้ลงมติเลือกนายกรัฐมนตรี แต่ในบางกรณีที่ไม่มีสภาผู้แทนราษฎร ก็จะใช้มติของสภาที่ทำหน้าที่รัฐสภาใน ณ ขณะนั้น ทำหน้าที่ลงมติเลือกนายกรัฐมนตรี อาทิเช่น คณะรัฐประหาร สภาร่างรัฐธรรมนูญ หรือสภานิติบัญญัติแห่งชาติ
การลงมติเลือกนายกรัฐมนตรีไทยในเดือนมิถุนายน ปี 2475 เป็นการลงมติของสภาผู้แทนราษฎร เพื่อเลือกนายกรัฐมนตรี เนื่องจากวันที่ 24 มิถุนายน พ.ศ. 2475 เกิดการเปลี่ยนแปลงการปกครองขึ้น และพระยามโนปกรณ์นิติธาดา เป็นนายกรัฐมนตรีคนแรก


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในเดือนธันวาคม ปี 2475 เป็นการลงมติของสภาผู้แทนราษฎร เพื่อเลือกนายกรัฐมนตรี เนื่องจากวันที่ 10 ธันวาคม พ.ศ. 2475 รัฐบาลพระยามโนปกรณ์นิติธาดา ประกาศใช้รัฐธรรมนูญฉบับใหม่


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งพระยามโนปกรณ์นิติธาดาเป็นนายกรัฐมนตรี ประกาศลง ณ วันที่ 10 ธันวาคม พ.ศ. 2475


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในเดือนมิถุนายน ปี 2476 เป็นการลงมติของสภาผู้แทนราษฎร เพื่อเลือกนายกรัฐมนตรี เนื่องจากวันที่ 20 มิถุนายน พ.ศ. 2476 รัฐบาลพระยามโนปกรณ์นิติธาดา ถูกยึดอำนาจ


title: การลงมติเลือกนายกรัฐมนตรีไทย

text:
และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 21 มิถุนายน พ.ศ. 2476
การลงมติเลือกนายกรัฐมนตรีไทยในเดือนธันวาคม ปี 2476 เป็นการลงมติของสภาผู้แทนราษฎร เพื่อเลือกนายกรัฐมนตรี เนื่องจากรัฐบาลพระยาพหลพลพยุหเสนา ประกาศให้เลือกตั้งทั่วไป


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 16 ธันวาคม พ.ศ. 2476


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในปี 2477 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 22 กันยายน พ.ศ. 2477 นายพระยาพหลพลพยุหเสนา พ้นจากตำแหน่งนายกรัฐมนตรีจากการลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 22 กันยายน พ.ศ. 2477


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนสิงหาคม ปี 2480 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก พระยาพหลพลพยุหเสนา พ้นจากตำแหน่งนายกรัฐมนตรีจากการลาออก เนื่องจากกรณีกระทู้เรื่องขายที่ดินพระคลังข้างที่ไม่โปร่งใส


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 9 สิงหาคม พ.ศ. 2480


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนธันวาคม ปี 2480 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก พระยาพหลพลพยุหเสนา พ้นจากตำแหน่งนายกรัฐมนตรี เนื่องจากสภาครบวาระแล้ว


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งพระยาพหลพลพยุหเสนาเป็นนายกรัฐมนตรี ประกาศลง ณ วันที่ 21 ธันวาคม พ.ศ. 2480


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในปี 2481 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก พระยาพหลพลพยุหเสนา พ้นจากตำแหน่งนายกรัฐมนตรี เนื่องจากมีการยุบสภาผู้แทนราษฎร


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งแปลก พิบูลสงครามเป็นนายกรัฐมนตรี ประกาศลง ณ วันที่ 16 ธันวาคม พ.ศ. 2481


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในปี 2485 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี จากการลาออก เนื่องจากต้องเปลี่ยนแปลงคณะรัฐมนตรีให้เหมาะสมกับสถานการณ์ (สงครามโลกครั้งที่ 2)


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งแปลก พิบูลสงครามเป็นนายกรัฐมนตรี ประกาศลง ณ วันที่ 7 มีนาคม พ.ศ. 2485


title: การลงมติเลือกนายกรัฐมนตรีไทย

text:
การลงมติเลือกนายกรัฐมนตรีไทย ในปี 2487 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี จากการลาออก
พระยาพหลพลพยุหเสนา ปฏิเสธตำแหน่ง จึงมีการลงมติใหม่อีกครั้ง


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งควง อภัยวงศ์เป็นนายกรัฐมนตรี ประกาศลง ณ วันที่ 1 สิงหาคม พ.ศ. 2487


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในปี 2488 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก ควง อภัยวงศ์ พ้นจากตำแหน่งนายกรัฐมนตรี จากการลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งทวี บุณยเกตุเป็นนายกรัฐมนตรี ประกาศลง ณ วันที่ 31 สิงหาคม พ.ศ. 2488


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนมกราคม ปี 2489 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก หม่อมราชวงศ์เสนีย์ ปราโมช พ้นจากตำแหน่งนายกรัฐมนตรี จากการยุบสภาผู้แทนราษฎร


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งควง อภัยวงศ์เป็นนายกรัฐมนตรี ประกาศลง ณ วันที่ 31 มกราคม พ.ศ. 2489


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนมีนาคม ปี 2489 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก ควง อภัยวงศ์ พ้นจากตำแหน่งนายกรัฐมนตรี จากการลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งปรีดี พนมยงค์เป็นนายกรัฐมนตรี ประกาศลง ณ วันที่ 24 มีนาคม พ.ศ. 2489


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนมิถุนายน ปี 2489 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก ปรีดี พนมยงค์ พ้นจากตำแหน่งนายกรัฐมนตรี จากการลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งปรีดี พนมยงค์เป็นนายกรัฐมนตรี ประกาศลง ณ วันที่ 11 มิถุนายน พ.ศ. 2489


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนมิถุนายน ปี 2489 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก ปรีดี พนมยงค์ พ้นจากตำแหน่งนายกรัฐมนตรี จากการลาออก เนื่องจากถูกใส่ความกรณีสรรณคตของรัชกาลที่ 8


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งถวัลย์ ธำรงนาวาสวัสดิ์เป็นนายกรัฐมนตรี ประกาศลง ณ วันที่ 23 สิงหาคม พ.ศ. 2489


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนพฤษภาคม ปี 2490 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก ถวัลย์ ธำรงนาวาสวัสดิ์ พ้นจากตำแหน่งนายกรัฐมนตรี จากการลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งถวัลย์ ธำรงนาวาสวัสดิ์เป็นนายกรัฐมนตรี ประกาศลง ณ วันที่ 30 พฤษภาคม พ.ศ. 2490


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนพฤศจิกายน ปี 2490 เป็นการลงมติของคณะทหารแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจาก ถวัลย์ ธำรงนาวาสวัสดิ์ พ้นจากตำแหน่งนายกรัฐมนตรี จากการถูกยึดอำนาจ


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งควง อภัยวงศ์เป็นนายกรัฐมนตรี ประกาศลง ณ วันที่ 11 พฤศจิกายน พ.ศ. 2490


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนกุมภาพันธ์ ปี 2491 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก ควง อภัยวงศ์ พ้นจากตำแหน่งนายกรัฐมนตรี เนื่องจากมีการเลือกตั้งทั่วไป


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งควง อภัยวงศ์เป็นนายกรัฐมนตรี ประกาศลง ณ วันที่ 21 กุมภาพันธ์ พ.ศ. 2491


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในเดือนเมษายน ปี 2491 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก ควง อภัยวงศ์ พ้นจากตำแหน่งนายกรัฐมนตรี เนื่องจากลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งแปลก พิบูลสงครามเป็นนายกรัฐมนตรี ประกาศลง ณ วันที่ 8 เมษายน พ.ศ. 2491


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในปี 2492 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี เนื่องจากจัดให้มีการเลือกตั้ง


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งแปลก พิบูลสงครามเป็นนายกรัฐมนตรี ประกาศลง ณ วันที่ 25 มิถุนายน พ.ศ. 2492


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในธันวาคม ปี 2494 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งแปลก พิบูลสงครามเป็นนายกรัฐมนตรี ประกาศลง ณ วันที่ 6 ธันวาคม พ.ศ. 2494


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในมีนาคม ปี 2495 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี เนื่องจากจัดให้มีการเลือกตั้ง


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งแปลก พิบูลสงครามเป็นนายกรัฐมนตรี ประกาศลง ณ วันที่ 24 มีนาคม พ.ศ. 2495


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในมีนาคม ปี 2500 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก แปลก พิบูลสงคราม พ้นจากตำแหน่งนายกรัฐมนตรี เนื่องจากสภาครบวาระ


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งแปลก พิบูลสงครามเป็นนายกรัฐมนตรี ประกาศลง ณ วันที่ 21 มีนาคม พ.ศ. 2500


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในมกราคม ปี 2501 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก พจน์ สารสิน พ้นจากตำแหน่งนายกรัฐมนตรี เนื่องจากจัดให้มีการเลือกตั้ง


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งถนอม กิตติขจรเป็นนายกรัฐมนตรี ประกาศลง ณ วันที่ 1 มกราคม พ.ศ. 2501


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในกุมภาพันธ์ ปี 2502 เป็นการลงมติของสภาร่างรัฐธรรมนูญ เพื่อเลือกนายกรัฐมนตรีแทนตำแหน่งที่ว่างลง เนื่องจาก ถนอม กิตติขจร พ้นจากตำแหน่งนายกรัฐมนตรี เนื่องจากลาออก และรัฐประหาร


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งสฤษดิ์ ธนะรัชต์เป็นนายกรัฐมนตรี ประกาศลง ณ วันที่ 9 กุมภาพันธ์ พ.ศ. 2502


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในธันวาคม ปี 2506 เป็นการลงมติของสภาร่างรัฐธรรมนูญ เพื่อเลือกนายกรัฐมนตรีแทนตำแหน่งที่ว่างลง เนื่องจาก สฤษดิ์ ธนะรัชต์ พ้นจากตำแหน่งนายกรัฐมนตรี เนื่องจากถึงแก่อสัญกรรม


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งถนอม กิตติขจรเป็นนายกรัฐมนตรี ประกาศลง ณ วันที่ 9 ธันวาคม พ.ศ. 2506


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในปี 2512 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจาก ถนอม กิตติขจร พ้นจากตำแหน่งนายกรัฐมนตรี เนื่องจากจัดให้มีการเลือกตั้ง


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งถนอม กิตติขจรเป็นนายกรัฐมนตรี ประกาศลง ณ วันที่ 7 มีนาคม พ.ศ. 2512


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทย ในปี 2515 เป็นการลงมติของสภานิติบัญญัติแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจาก ถนอม กิตติขจร พ้นจากตำแหน่งนายกรัฐมนตรี เนื่องจากรัฐประหารตัวเอง


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งถนอม กิตติขจรเป็นนายกรัฐมนตรี ประกาศลง ณ วันที่ 18 ธันวาคม พ.ศ. 2515


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในปี 2517 เป็นการลงมติของสภานิติบัญญัติแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 22 พฤษภาคม พ.ศ. 2517 นายสัญญา ธรรมศักดิ์ ต้องพ้นจากตำแหน่งนายกรัฐมนตรีจากการลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งนายสัญญา ธรรมศักดิ์เป็นนายกรัฐมนตรี ประกาศลง ณ วันที่ 27 พฤษภาคม พ.ศ. 2517


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในเดือนกุมภาพันธ์ ปี 2518 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากนายสัญญา ธรรมศักดิ์ ต้องพ้นจากตำแหน่งนายกรัฐมนตรีจากการลาออก และจัดให้มีการเลือกตั้ง


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งหม่อมราชวงศ์เสนีย์ ปราโมชเป็นนายกรัฐมนตรี ประกาศลง ณ วันที่ 15 กุมภาพันธ์ พ.ศ. 2518


title: การลงมติเลือกนายกรัฐมนตรีไทย

text: แต่เมื่อแถลงนโยบาย สภาผู้แทนราษฎรกลับไม่ได้รับความไว้วางใจ เป็นรัฐบาลแรกและรัฐบาลเดียวในประวัติศาสตร์ไทย


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในเดือนมีนาคม ปี 2518 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากหม่อมราชวงศ์เสนีย์ ปราโมช ต้องพ้นจากตำแหน่งนายกรัฐมนตรี เนื่องจากไม่ได้รับความไว้วางใจในการแถลงนโยบาย


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งหม่อมราชวงศ์คึกฤทธิ์ ปราโมชเป็นนายกรัฐมนตรี ประกาศลง ณ วันที่ 14 มีนาคม พ.ศ. 2518


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในเดือนเมษายน ปี 2519 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากหม่อมราชวงศ์คึกฤทธิ์ ปราโมช ต้องพ้นจากตำแหน่งนายกรัฐมนตรี เนื่องจากยุบสภาผู้แทนราษฎร


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งหม่อมราชวงศ์เสนีย์ ปราโมชเป็นนายกรัฐมนตรี ประกาศลง ณ วันที่ 20 เมษายน พ.ศ. 2519


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในเดือนกันยายน ปี 2519 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากหม่อมราชวงศ์เสนีย์ ปราโมช ต้องพ้นจากตำแหน่งนายกรัฐมนตรี เนื่องจากลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งหม่อมราชวงศ์เสนีย์ ปราโมชเป็นนายกรัฐมนตรี ประกาศลง ณ วันที่ 25 กันยายน พ.ศ. 2519


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในเดือนตุลาคม ปี 2519 เป็นการลงมติของคณะการปฏิรูปการปกครองแผ่นดิน เพื่อเลือกนายกรัฐมนตรีแทนตำแหน่งที่ว่างลง เนื่องจากหม่อมราชวงศ์เสนีย์ ปราโมช ต้องพ้นจากตำแหน่งนายกรัฐมนตรี เนื่องจากถูกยึดอำนาจ


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งธานินทร์ กรัยวิเชียรเป็นนายกรัฐมนตรี ประกาศลง ณ วันที่ 8 ตุลาคม พ.ศ. 2519


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในปี 2520 เป็นการลงมติของสภานโยบายแห่งชาติ เพื่อเลือกนายกรัฐมนตรีแทนตำแหน่งที่ว่างลง เนื่องจากธานินทร์ กรัยวิเชียร ต้องพ้นจากตำแหน่งนายกรัฐมนตรี เนื่องจากถูกยึดอำนาจ


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งเกรียงศักดิ์ ชมะนันทน์เป็นนายกรัฐมนตรี ประกาศลง ณ วันที่ 11 พฤศจิกายน พ.ศ. 2520


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในปี 2522 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากเกรียงศักดิ์ ชมะนันทน์ ต้องพ้นจากตำแหน่งนายกรัฐมนตรี เนื่องจากลาออก และจัดให้มีการเลือกตั้ง


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งเกรียงศักดิ์ ชมะนันทน์เป็นนายกรัฐมนตรี ประกาศลง ณ วันที่ 22 พฤษภาคม พ.ศ. 2522


title: การลงมติเลือกนายกรัฐมนตรีไทย

text: การลงมติเลือกนายกรัฐมนตรีไทยในปี 2523 เป็นการลงมติของสภาผู้แทนราษฎร เพื่อเลือกนายกรัฐมนตรีแทนตำแหน่งที่ว่างลง เนื่องจากเกรียงศักดิ์ ชมะนันทน์ ต้องพ้นจากตำแหน่งนายกรัฐมนตรี เนื่องจากลาออก


title: การลงมติเลือกนายกรัฐมนตรีไทย

text: และมีพระบรมราชโองการ โปรดเกล้าฯ ให้แต่งตั้งเปรม ติณสูลานนท์เป็นนายกรัฐมนตรี ประกาศลง ณ วันที่ 3 มีนาคม พ.ศ. 2523